3. การประกอบธุรกิจของแต่ละกลุ่มธุรกิจ

3.1 ธุรกิจเงินทุน

3.1.1 ลักษณะผลิตภัณฑ์และบริการ

บริษัทเงินทุน ธนชาติ จำกัด (มหาชน)
ได้รับอนุญาตจากกระทรวงการคลังให้ประกอบกิจการประเภทธุรกิจ เงินทุนดังนี้

1. กิจการเงินทุนเพื่อการพาณิชย์ ได้แก่ การจัดหาเงินทุนและให้กู้ยืมเงินระยะสั้น (ไม่เกิน 1 ปี)
การรับ ซื้อลดเช็คและตั๋วสัญญาใช้เงิน รวมทั้งเป็นผู้รับรอง ผู้รับอาวัล
หรือผู้สอดเข้าแก้หน้าในตั๋วเงิน

2. กิจการเงินทุนเพื่อการพัฒนา ได้แก่ การจัดหาเงินทุนจากผู้ที่สนใจลงทุนในระยะปานกลางหรือ
ระยะยาว (มากกว่า 1 ปีขึ้นไป) ทั้งบุคคลธรรมดาและนิติบุคคล
โดยการซื้อตั๋วสัญญาใช้เงินประเภทต่าง ๆ เช่น จ่ายคืนเมื่อสิ้นระยะเวลา 2 ปี
ตลอดจนให้กู้ยืมสำหรับการลงทุนในโครงการต่าง ๆ

3. กิจการเงินทุนเพื่อการจำหน่ายและบริโภค ได้แก่
การให้กู้ยืมเงินเพื่อเช่าซื้อรถยนต์และการให้เช่าซื้อสินค้าทั่วไป

4. กิจการเงินทุนเพื่อการเคหะ ได้แก่ การให้กู้ยืมเพื่อการซื้อที่อยู่อาศัย
หรือให้กู้ยืมเพื่อใช้ในการจัดหา ที่ดิน และหรือที่อยู่อาศัยจำหน่ายหรือให้เช่าซื้อแก่ประชาชนทั่วไป

5. กิจการด้านเงินฝาก

นอกจากนี้บริษัทฯ ยังได้รับอนุญาตให้ประกอบธุรกิจอื่น ได้แก่ ธุรกิจผู้แทนผู้ถือหุ้นกู้
ธุรกิจผู้ดูแลผลประโยชน์ของกองทุนรวม และธุรกิจตัวแทนสนับสนุนการขายและรับซื้อคืนหน่วยลงทุน

ลักษณะของผลิตภัณฑ์และบริการหลัก ๆ รวมถึงธุรกรรมที่บริษัทฯ
ให้บริการและดำเนินการอยู่ในปัจจุบัน ประกอบด้วย บริการด้านเงินฝาก บริการด้านสินเชื่อ
และธุรกิจทรัพย์สินรอการขาย

(1) บริการด้านเงินฝาก

บริษัทฯ ให้บริการรับฝากเงินจากประชาชน ทั้งบุคคลธรรมดา บริษัท ห้างหุ้นส่วนจำกัด กองทุนรวม
กองทุนสำรองเลี้ยงชีพ สมาคม มูลนิธิ และอื่น ๆ ในรูปของตั๋วสัญญาใช้เงิน (Promissory Note)
ซึ่งเป็นตราสารเปลี่ยนมือไม่ได้ มีมูลค่าฉบับละ 10,000 บาทขึ้นไป แบ่งเป็น 2 ประเภท ได้แก่
ประเภทเมื่อทวงถาม และประเภทตามกำหนดเวลา ตั้งแต่ 1 เดือน ถึง 36 เดือน

(2) บริการด้านสินเชื่อ

บริษัทฯ ให้บริการสินเชื่อประเภทต่าง ๆ แก่บุคคลธรรมดาและนิติบุคคลดังนี้

(1) สินเชื่อเพื่อการอุปโภคและบริโภค (Smart Cash)

(2) สินเชื่อเช่าซื้อรถยนต์และยานพาหนะทั่วไป (Smart Car)

(3) สินเชื่อเอนกประสงค์ (Personal Loan) สำหรับลูกค้าเช่าซื้อรถยนต์

(4) สินเชื่อธุรกิจในลักษณะเงินทุนหมุนเวียนแก่สถาบันที่ให้สินเชื่อเช่าซื้อรถยนต์

(5) สินเชื่อเพื่อสินค้าคงคลังแก่ตัวแทนจำหน่ายรถยนต์ (Dealer Inventory Financing)

บริการที่บริษัทฯ มุ่งเน้น คือ สินเชื่อเช่าซื้อรถยนต์ ซึ่งปัจจุบันบริษัทฯ เป็นผู้นำตลาดด้านสินเชื่อ
เช่าซื้อรถยนต์ใหม่ และได้ขยายส่วนแบ่งตลาดสินเชื่อเช่าซื้อรถยนต์มือสองเพิ่มขึ้น

นอกจากการให้บริการสินเชื่อ ณ สำนักงานใหญ่ในกรุงเทพมหานครแล้ว บริษัทฯ ยังขยายฐาน
การให้บริการด้านสินเชื่อไปยังส่วนภูมิภาค
โดยเปิดสำนักงานอำนวยสินเชื่อในจังหวัดที่มีศักยภาพทางธุรกิจเพื่อให้บริการแก่ลูกค้าในต่างจังหวัดจำนวน
13 แห่ง ได้แก่ ภูเก็ต สุราษฎร์ธานี สงขลา นครศรีธรรมราช เชียงใหม่ พิษณุโลก ขอนแก่น
อุดรธานี นครสวรรค์ นครราชสีมา สระบุรี พระนครศรีอยุธยา และสระบุรี

นโยบายการให้สินเชื่อ

การให้สินเชื่อเพื่อเช่าซื้อรถยนต์ใหม่

1) บริษัทฯ เน้นการปล่อยสินเชื่อเช่าซื้อในกลุ่มรถยนต์ที่ซื้อง่ายขายคล่องในท้องตลาดเพื่อลด
ความเสี่ยงในการดำเนินธุรกิจ
โดยมีกระบวนการพิจารณาสินเชื่อและการอนุมัติสินเชื่อตามระเบียบที่บริษัทฯ กำหนด

2) กำหนดขั้นตอนที่รัดกุมในการคัดเลือกดีลเลอร์ที่จะร่วมธุรกิจด้วยเพื่อป้องกันปัญหาเรื่อง
การจดทะเบียนและส่งมอบทะเบียนรถยนต์

การให้สินเชื่อเพื่อเช่าซื้อรถยนต์มือสอง

1) มีการตรวจสภาพรถยนต์ และถ่ายรูปรถยนต์ เพื่อใช้ประกอบการพิจารณาเครดิตเช่าซื้อ

2) ให้สำนักกำกับและสอบทานสินเชื่อเป็นผู้กำหนดราคากลางรถยนต์มือสอง และ
คณะอนุกรรมการพัฒนาธุรกิจเช่าซื้อรถยนต์มือสองเป็นผู้อนุมัติราคากลางซึ่งราคากลางจะมีการเปลี่ยนแปลงทุก
2 เดือน หรือตามความเหมาะสม

3) ส่วนตรวจสอบเครดิตเช่าซื้อจะเป็นผู้ตรวจสอบสถานะของลูกหนี้ พร้อมทั้งตรวจสอบ Black
List ทุกครั้ง

4) มีการกำหนดยี่ห้อรถยนต์ที่นิยมใช้ในท้องตลาด

5) มีการกำหนดอายุรถยนต์โดยรถเก๋งไม่เกิน 14 ปี และรถกระบะไม่เกิน 10 ปี

6) กำหนดให้มีการโอนสิทธิเป็นของบริษัทฯ ก่อนทำเช็คจ่ายเงินให้กับตัวแทนจำหน่ายรถยนต์ มือสอง

7) ต้องทำประกันภัยชั้น 1 กับบริษัท ธนชาติประกันภัย จำกัด
หรือบริษัทประกันภัยที่มีคุณภาพตรงตามมาตรฐานของบริษัท

การให้สินเชื่อเพื่อเช่าซื้อรถจำนวนมากสำหรับใช้ในการดำเนินกิจการของบริษัท (Fleet) และ
การปล่อยเงินกู้ เพื่อสินค้าคงคลังให้กับดีลเลอร์ (Inventory Financing)

1) คัดเลือกลูกค้าจากฐานข้อมูลระบบ Business Online ซึ่งเป็นแหล่งข้อมูลที่น่าเชื่อ
และคัดเลือกลูกค้าเดิมชั้นดีของกลุ่มธนชาติ

2) ตั้งคณะกรรมการพิจารณาสินเชื่อในการพิจารณาวงเงินให้กับดีลเลอร์

การให้กู้ยืมแก่สถาบันการเงินที่ทำธุรกิจเช่าซื้อ

1) พิจารณาสถานะการเงินของบริษัท และความน่าเชื่อถือของผู้บริหารบริษัทนั้น ๆ

2) พิจารณาคุณภาพลูกหนี้เช่าซื้อรวม (Portfolio) เช่น อายุลูกหนี้ สัดส่วน NPL เป็นต้น

3) ตั้งคณะกรรมการพิจารณาสินเชื่อในการอนุมัติ

การบริหารความเสี่ยงจากการให้สินเชื่อ

บริษัทฯ มีการบริหารความเสี่ยงในขั้นตอนของการพิจารณาอนุมัติสินเชื่อ
การวิเคราะห์ความเสี่ยงและความสามารถในการชำระหนี้
และการสอบทานสินเชื่อเพื่อตรวจสอบและทบทวนคุณภาพสินเชื่อ เพื่อเป็น
การป้องกันและแก้ไขสินเชื่อที่จะเป็นปัญหาในอนาคต ดังนี้

นโยบายการอนุมัติสินเชื่อ

1) รวบรวมเอกสารเบื้องต้นที่สำคัญสำหรับผู้ขอสินเชื่อและผู้ค้ำประกัน

2) พิจารณาคุณสมบัติพื้นฐานของลูกค้าที่ขอสินเชื่อ อาทิ มีอาชีพที่ถูกกฎหมายและไม่มี ความเสี่ยง
มีรายได้อย่างน้อย 2 เท่าของค่างวดที่ต้องชำระ เป็นต้น

3) อบรมเจ้าหน้าที่การตลาดให้มีความรู้ทางด้านสินเชื่อ เพื่อให้มั่นใจว่า เจ้าหน้าที่ทุกคน
ปฎิบัติงานตามนโยบายได้อย่างเหมาะสมและเป็นผู้ที่มีศักยภาพในการวิเคราะห์สินเชื่อได้ดี
นอกจากนี้ในการทำตลาดรถยนต์มือสอง
มีการอบรมและคัดสรรเจ้าหน้าที่อย่างเข้มงวดในด้านการประเมินราคารถยนต์อย่างสมเหตุ สมผล
และสร้างค่านิยมในเรื่องความซื่อสัตย์สุจริตในวิชาชีพ

4) ผู้ขอสินเชื่อเช่าซื้อรถยนต์ทุกรายต้องมีผู้ค้ำประกัน
โดยมีหลักการวิเคราะห์เครดิตเช่นเดียวกับสินเชื่อประเภทอื่น

5)
การให้สินเชื่อทั้งหมดต้องมีการประกันกับบริษัทประกันภัยที่ได้รับอนุมัติจากคณะกรรมการพิจารณาเครดิตโดยบริษัทประกันดังกล่าวจะได้รับการทบทวนเครดิตอย่างสม่ำเสมอ
เพื่อสร้างความมั่นใจว่าบริษัทประกันภัยมีคุณภาพตรงตามมาตรฐานที่บริษัทฯ กำหนด

อำนาจในการอนุมัติสินเชื่อ

วงเงินสินเชื่อเช่าซื้อรถยนต์แต่ละวงเงินจะต้องได้รับอนุมัติจากผู้มีอำนาจอนุมัติตามเกณฑ์ที่บริษัทฯ
กำหนดไว้ ทั้งนี้ฝ่ายพัฒนาระบบงานและระเบียบคำสั่งจะเป็นผู้กำหนดอำนาจอนุมัติสินเชื่อ
ซึ่งขึ้นอยู่กับตำแหน่งงานและประสบการณ์ของผู้มีอำนาจอนุมัติ
ทั้งนี้อำนาจอนุมัติดังกล่าวจะมีการปรับเปลี่ยนเป็นระยะเพื่อความเหมาะสมและให้สอดคล้องกับนโยบายของบริษัทฯ

วิเคราะห์และตรวจสอบลูกค้าก่อนการให้เช่าซื้อ

1) ตรวจสอบข้อมูลจากศูนย์ข้อมูลเครดิตที่บริษัทฯ กำหนดทั้งของผู้เช่าซื้อและผู้ค้ำประกันทุกราย

2) กำหนดมาตรฐานการคัดเลือกลูกค้า โดยใช้ Credit Scoring System

3) เจ้าหน้าที่ตรวจสอบเครดิต จะทำการตรวจที่อยู่ ผู้เช่าซื้อ/ผู้ค้ำประกัน และถ่ายรูปที่อยู่ของ
ผู้เช่าซื้อ ผู้ค้ำประกัน เพื่อประกอบการพิจารณาขอสินเชื่อทุกครั้ง

การติดตามหนี้ค้างชำระ

1) เพิ่มประสิทธิภาพการติดตามหนี้ทางโทรศัพท์ โดยพัฒนาระบบคอมพิวเตอร์ใหม่ให้รองรับ
การติดตามหนี้ได้รวดเร็วยิ่งขึ้น

2) กำหนดนโยบายและควบคุมผลการปฏิบัติงานด้านการติดตามลูกหนี้เช่าซื้อค้างชำระ โดย
คณะกรรมการบริหารหนี้เช่าซื้อ

การติดตามยึดรถ

1) จัดหาทีมผู้ชำนาญการยึดรถภายนอกเพิ่มเติมทั้งจากสำนักงานกรุงเทพฯ
และทีมยึดท้องถิ่นของแต่ละสำนักงานอำนวยสินเชื่อเพิ่มเติม
เพื่อทดแทนทีมที่มีประสิทธิภาพต่ำอย่างสม่ำเสมอ

2) จัดทีมผู้ชำนาญการยึดรถประจำสำนักงานกรุงเทพฯ (สัญญาจ้างระยะ 6 เดือน) เพื่อติดตาม
ยึดรถโดยทำการวัดผลประสิทธิภาพงานและการตรวจสอบควบคู่กับทีมยึดภายนอก

นโยบายการปรับโครงสร้างหนี้

เปิดเผยรายละเอียดไว้ในหน้าที่ 78 หัวข้อทรัพย์สินที่ใช้ในการประกอบธุรกิจ

(3) ทรัพย์สินรอการขาย

บริษัทฯ ได้ดำเนินการปรับปรุงโครงสร้างหนี้ที่ไม่ก่อให้เกิดรายได้จำนวนมาก
ซึ่งส่งผลให้เกิดการโอนอสังหาริมทรัพย์เพื่อการชำระหนี้จากลูกหนี้จำนวนมาก
และกลายมาเป็นทรัพย์สินรอการขายของบริษัทฯ ในอนาคต ในการนี้บริษัทฯ
มีข้อจำกัดภายใต้หลักเกณฑ์ของธนาคารแห่งประเทศไทย ที่จะต้องจำหน่าย จ่าย โอน ทรัพย์สิน
รอการขายดังกล่าวภายในระยะเวลา 10 ปีนับจากวันโอนชำระหนี้
ดังนั้นในการดำเนินธุรกิจทรัพย์สินรอการขาย บริษัทฯ
จึงได้จ้างบริษัทที่มีความเชี่ยวชาญในด้านการดูแล พัฒนา
และจำหน่ายอสังหาริมทรัพย์ให้จัดการทรัพย์สินตามนโยบายที่บริษัทฯ กำหนดไว้
โดยมีนโยบายหลักในการดำเนินการดังนี้

1) เพื่อดำเนินการจำหน่ายทรัพย์สินรอการขายของบริษัทฯ ออกไปอย่างรวดเร็ว
และได้ราคาที่เหมาะสม

2) เพื่อดำเนินการดูแลและพัฒนาทรัพย์สินรอการขายขณะที่ยังไม่การจำหน่ายไม่ให้เสื่อมค่า ป้องกัน
และขับไล่ผู้บุกรุกเข้าถือครองทรัพย์สินของบริษัทฯ

3.1.2 การตลาดและภาวะการแข่งขัน

(1) นโยบายและลักษณะการตลาด

ธุรกิจบริการด้านเงินฝาก

บริษัทฯ มีนโนบายมุ่งเน้นความสำคัญของลูกค้า
เพื่อให้ลูกค้าเกิดความไว้วางใจและพอใจในผลิตภัณฑ์และบริการที่ได้รับจากบริษัทฯ อย่างดีที่สุด
โดยมีกลยุทธ์ที่สำคัญดังนี้

(ก) กลยุทธ์การแข่งขัน

1) ด้านผลิตภัณฑ์ ได้แก่ ตั๋วสัญญาใช้เงิน

-   ลูกค้าสามารถลงทุนในตั๋วสัญญาใช้เงินได้ตามระยะเวลาต่าง ๆ กัน
    โดยแบ่งเป็นประเภทเมื่อทวงถาม และประเภทตามกำหนดเวลาตั้งแต่ 1 เดือน ถึง 36 เดือน
    และลูกค้าสามารถเลือกรับดอกเบี้ยรายงวด เพื่อเป็นรายรับอย่างสม่ำเสมอได้

-   ได้รับผลตอบแทนตลอดระยะเวลาที่ฝาก
    กรณีที่ลูกค้าลงทุนในตั๋วสัญญาใช้เงินประเภทตามกำหนดเวลาครบกำหนดหรือไถ่ถอนก่อนกำหนด
    จะได้รับอัตราดอกเบี้ยที่เหมาะสมตาม หลักเกณฑ์ที่บริษัทฯ กำหนด

2) ด้านราคาหรืออัตราดอกเบี้ย

บริษัทฯ มีนโยบายกำหนดอัตราดอกเบี้ยที่แข่งขันในตลาดได้ โดยพิจารณาจากปัจจัย ด้านสภาพคล่อง
ความต้องการใช้เงินเพื่อการปล่อยสินเชื่อ และปัจจัยภายนอกต่าง ๆ
โดยมีการกำหนดอัตราดอกเบี้ยระยะสั้น ระยะกลาง
และระยะยาวที่แตกต่างกันตามนโยบายของบริษัทฯ และสภาวะตลาดในแต่ละช่วงเวลา
โดยให้อัตราดอกเบี้ยที่จูงใจลูกค้า เช่น อัตราดอกเบี้ยพิเศษในระยะยาว เป็นต้น

3) ด้านบริการ

กลยุทธ์ด้านบริการเป็นกลยุทธ์ที่สำคัญในการแข่งขันที่สร้างความแตกต่างจากสถาบันการเงินอื่น
โดยบริษัทฯ มีการดำเนินการดังนี้

-   พัฒนาเจ้าหน้าที่การตลาดให้มีความรู้ด้านการเงินแบบครบวงจร โดยมี Sales License
    ของกองทุน ประกันภัย ประกันชีวิต เพื่อเป็นที่ปรึกษาทางการเงิน และการลงทุน

-   ให้บริการที่เพิ่มมูลค่า (Value–Added) แก่ลูกค้า โดยอาศัยบริการของกลุ่มธนชาติ ได้แก่
    การจัดสัมมนาในประเด็นที่น่าสนใจและเป็นประโยชน์ต่อลูกค้า เช่น
    การแนะนำการลงทุนในหลักทรัพย์ และกองทุนรวมเป็นต้น

-   ให้บริการอย่างใกล้ชิดและสม่ำเสมอ เพื่อให้ลูกค้ามีความประทับใจและไว้วางใจ
    เป็นการรักษาฐานลูกค้าเดิมและขยายฐานลูกค้าใหม่ โดยการจัดโครงการเยี่ยมลูกค้า
    เพื่อสร้างความพึงพอใจ และความสัมพันธ์ที่ดีอย่างสูงสุด

4) ด้านการส่งเสริมการขาย

-   บริษัทฯ มีธุรกิจบริการทางการเงินครบวงจร จึงทำให้สามารถแนะนำบริการทางการเงินอื่น ๆ
    ที่เป็นประโยชน์ต่อลูกค้า เช่น ด้านหลักทรัพย์ กองทุนรวม ประกันภัย และประกันชีวิต เป็นต้น

-   จัดโครงการพิเศษเพื่อตอบแทนลูกค้าในแต่ละช่วง เช่น ร่วมกับบริษัท ธนชาติซูริคประกันชีวิต
    จำกัด ให้ความคุ้มครองการเสียชีวิตจากอุบัติเหตุแก่ผู้ฝากเงิน

-   การจัดซุ้มส่งเสริมการขายในพื้นที่ต่าง ๆ เช่น อาคารสำนักงาน งาน Money Expo, งาน
    SET in the City เป็นต้น

(ข) กลุ่มลูกค้าเป้าหมาย

บริษัทฯ มีนโยบายการตลาดเน้นกลุ่มลูกค้าทุกประเภท โดยพิจารณาแยกตามประเภทและลักษณะลูกค้า
รวมทั้งจัดทีมการตลาดเพื่อรองรับการขยายฐานลูกค้า โดยเฉพาะกลุ่มลูกค้าบุคคลรายย่อย
และกลุ่มบริษัทมากขึ้นดังนี้

1) บุคคลธรรมดา (Individual) ได้แก่ ประชาชนทั่วไป คณะบุคคล ฯลฯ ซึ่งบริษัทฯ
มีสัดส่วนของกลุ่มลูกค้านี้ประมาณร้อยละ 50-55 ของยอดรวม โดยแบ่งตามลักษณะของวงเงินเป็น 2
กลุ่ม ดังนี้

-   กลุ่มบุคคลธรรมดารายใหญ่ ในกลุ่มนี้บริษัทฯ จะกำหนดวงเงินสูงสุดในการรับฝาก
    เพื่อป้องกันความเสี่ยงของการกระจุกตัวของลูกค้ากลุ่มหนึ่งกลุ่มใดมากเกินไป เพื่อให้บริษัทฯ
    มีสภาพคล่องที่เหมาะสม และวิเคราะห์ความต้องการโดยรวมของลูกค้ากลุ่มนี้
    เพื่อเสนอผลิตภัณฑ์หรือบริการที่ตรงกับความต้องการของลูกค้า รวมทั้งการเสนอโอกาสใน
    การลงทุนต่าง ๆ และสร้างสัมพันธ์ที่ดีอย่างต่อเนื่อง

-   กลุ่มบุคคลธรรมดาทั่วไป
    ดำเนินการด้านตลาดโดยการขยายพื้นที่รับผิดชอบด้วยการแบ่งการทำงานเป็นโซนต่าง ๆ
    ทั้งในเขตกรุงเทพฯ และปริมณฑล เพื่อขยายฐานลูกค้าต่อไปในอนาคต

2) กลุ่มนิติบุคคล (Corporate) ได้แก่ บริษัทจำกัด ห้างหุ้นส่วนจำกัด ห้างหุ้นส่วนสามัญ
บริษัทประกันภัย บริษัทประกันชีวิต ฯลฯ ซึ่งบริษัทมีสัดส่วนของกลุ่มลูกค้านี้ประมาณร้อยละ 25-30
โดยแบ่งเป็น

-   กลุ่มนิติบุคคลรายใหญ่ ในกลุ่มนี้บริษัทฯ จะกำหนดวงเงินสูงสุดในการรับฝาก
    เพื่อป้องกันความเสี่ยงของการกระจุกตัวของลูกค้ากลุ่มหนึ่งกลุ่มใดมากเกินไปเพื่อให้บริษัทฯ
    มีสภาพคล่องที่เหมาะสม และเสนอผลิตภัณฑ์หรือบริการที่ตรงกับความต้องการของลูกค้า
    รวมทั้งโอกาสในการลงทุนต่าง ๆ

-   กลุ่มนิติบุคคลทั่วไป เป็นฐานลูกค้าบุคคลธรรมดาที่เป็นเจ้าของกิจการและจากเขตพื้นที่ต่าง ๆ

-   กลุ่มลูกค้าอื่น ๆ ได้แก่ สหกรณ์ออมทรัพย์ มูลนิธิต่าง ๆ กองทุนรวม
    กองทุนสำรองเลี้ยงชีพซึ่งจดทะเบียนแล้ว บริษัทฯ มีสัดส่วนของกลุ่มลูกค้านี้ประมาณร้อยละ
    10-15 โดยสร้างความสัมพันธ์และนำเสนอฐานะการเงินของบริษัทให้แก่ผู้บริหาร
    หรือผู้ที่มีอำนาจในการตัดสินใจลงทุนอย่างสม่ำเสมอ

(ค) การจำหน่ายและช่องทางการจำหน่าย

บริษัทฯ มีช่องทางการตลาดของผลิตภัณฑ์เงินฝากดังนี้

1) เจ้าหน้าที่การตลาด เป็นผู้ที่มีความรู้ความสามารถในธุรกิจการเงิน และได้เพิ่มจำนวนทีม
การตลาด เพื่อรองรับการขยายตัวของลูกค้า โดยทำการตลาดอย่างต่อเนื่อง
และเน้นการให้บริการที่มีประสิทธิภาพด้วยความเป็นมืออาชีพ

2) การทำตลาดแบบแบ่งเขตพื้นที่ความรับผิดชอบ โดยได้วางโครงสร้างและพัฒนาเจ้าหน้าที่
การตลาดเพื่อเริ่มทำการตลาดในบางพื้นที่ ได้แก่ บริเวณถนนพหลโยธิน สุขุมวิท เป็นต้น

3) การแนะนำจากลูกค้าเก่า โดยเจ้าหน้าที่การตลาดต้องอาศัยสัมพันธภาพที่ดี
และการให้บริการที่ประทับใจ

4) การแนะนำจากพนักงานในกลุ่มธนชาติ และบุคคลภายนอกที่เป็นที่ปรึกษาการวางแผนทาง
การเงิน (Financial Planning Advisor)

ธุรกิจบริการด้านสินเชื่อ

(ก) กลยุทธ์การแข่งขัน

บริษัทฯ ดำเนินกลยุทธ์การแข่งขันในธุรกิจเช่าซื้อรถยนต์ ดังนี้

1) ด้านราคา

บริษัทฯ
มีนโยบายกำหนดราคาให้สามารถแข่งขันในตลาดได้โดยไม่มุ่งเน้นการใช้นโยบายอัตราดอกเบี้ยต่ำเป็นแรงขับดันในการดำเนินการด้านตลาด
แต่ใช้อัตราดอกเบี้ยเดียวกับคู่แข่งขันในตลาดรถยนต์แต่ละประเภท อย่างไรก็ตามบริษัทฯ
อาจจะใช้นโยบายอัตราดอกเบี้ยต่ำ
เพื่อส่งเสริมการขายร่วมกับตัวแทนจำหน่ายรถยนต์ในช่วงเทศกาลบางช่วงเท่านั้น

2) ด้านบริการ

กระบวนการในการพิจารณาอนุมัติสินเชื่อเป็นไปด้วยความรวดเร็ว นับตั้งแต่การออกพบลูกค้า
การตรวจสอบเครดิต การแจ้งผลการพิจารณาให้ลูกค้าทราบได้ภายในระยะเวลา 1
วันหลังจากได้รับข้อมูลประกอบการพิจารณาสินเชื่อครบถ้วน
การออกเช็คให้แก่ดีลเลอร์จะต้องดำเนินการให้เสร็จภายใน 3 วันทำการนับจากวันที่
ดีลเลอร์ส่งลูกค้าให้แก่บริษัท โดยในปี 2546
ธนชาติได้เน้นการนำเทคโนโลยีคอมพิวเตอร์ในการบันทึกข้อมูลโดยใช้คอมพิวเตอร์ Note Book
เป็นเครื่องมือแก่เจ้าหน้าที่การตลาด Online ข้อมูลสู่ส่วนกลางเพื่อเพิ่มประสิทธิภาพใน การทำงาน
และเพื่อให้บริการเช่าซื้อแก่ลูกค้าได้รวดเร็วขึ้น

3) ด้านการส่งเสริมการขาย

บริษัทฯ
มีการจัดแคมเปญร่วมกับตัวแทนจำหน่ายเพื่อจัดงานมอเตอร์โชว์ตามห้างสรรพสินค้าชั้นนำทั่วไปและตามโชว์รูมต่าง
ๆ ตามความเหมาะสม นอกจากนี้ยังสมนาคุณแก่ลูกค้าเช่าซื้อ เช่น จัดโครงการ
ผ่อนรถลุ้นโชคกับธนชาติ เพื่อส่งเสริมการขายอย่างต่อเนื่อง

4) ด้านการบริหารความสัมพันธ์กับลูกค้า

บริษัทฯ ได้ริเริ่มโครงการต่าง ๆ เพื่อเพิ่มการใช้บริการของธนชาติ เช่น โครงการเช่าซื้อรถคันที่
2 สำหรับลูกค้าปัจจุบันที่มีประวัติการผ่อนชำระดี และเพื่อเพิ่มความพึงพอใจแก่ลูกค้า เช่น
โครงการบัตรสิทธิประโยชน์ เป็นต้น ในด้านศูนย์ Call Center
บริษัทได้ปรับปรุงหน่วยงานเพื่อรองรับปริมาณฐานลูกค้าที่เพิ่มขึ้นในการรับฟัง
ข้อติชมและแก้ไขปัญหาต่าง ๆ ของลูกค้า

(ข) กลุ่มลูกค้าเป้าหมาย

กลุ่มลูกค้าเป้าหมายสำหรับสินเชื่อเช่าซื้อรถยนต์ทั้งรถยนต์ใหม่และรถยนต์มือสองของบริษัทฯ ได้แก่
กลุ่มลูกค้ารายย่อยทั้งในกรุงเทพมหานครและภูมิภาค บริษัท และหน่วยงานราชการต่าง ๆ

(ค) การจำหน่ายและช่องทางการจำหน่าย

ด้านการจำหน่ายและช่องทางการจำหน่ายในธุรกิจเช่าซื้อ บริษัทฯ ใช้บุคลากรทั้งในกรุงเทพฯ
และภูมิภาคเพื่อเจาะกลุ่มตัวแทนจำหน่ายรถยนต์ทุกยี่ห้อซึ่งเป็นจุดที่เข้าถึงลูกค้าโดยตรง
นอกจากช่องทางดังกล่าวแล้วยังใช้แนวทางการตลาดอื่น ดังนี้

1) จัดเช่าซื้อรถยนต์สวัสดิการให้กับบริษัทขนาดใหญ่ โดยจัดโครงการที่ให้เงื่อนไขเป็นพิเศษ
โดยมุ่งเน้นบริษัทขนาดใหญ่ที่มีความต้องการ และเป็นบริษัทที่มีความมั่นคงสูง

2) จัดเช่าซื้อรถยนต์แก่หน่วยงานราชการ หรือหน่วยงานของรัฐ ที่มีความต้องการรถยนต์
จำนวนมาก

3) จัดเช่าซื้อรถยนต์ให้แก่ผู้บริหารของบริษัททั่ว ๆ ไป

4) จัดเช่าซื้อรถยนต์ให้ธุรกิจโรงแรมสำหรับเป็นรถยนต์ใช้รับรองลูกค้าของโรงแรม

5) จัดเช่าซื้อรถยนต์ผ่านทีมงาน FPA (Financial Planning Advisor) ที่จะทำหน้าที่เป็น
ตัวแทนขายผลิตภัณฑ์ของกลุ่มธนชาติ

6) พัฒนาการขายช่องทางใหม่ โดยร่วมกับตัวแทนจำหน่าย ในลักษณะแคมเปญพิเศษแก่
กลุ่มลูกค้าเฉพาะ เช่น กลุ่มแพทย์ ทันตแพทย์ และอาจารย์ระดับมหาวิทยาลัย

7) เพิ่มช่องทางด้านอินเตอร์เน็ตในการให้บริการเช่าซื้อ เพื่อความสะดวกและความรวดเร็วใน
การรับรู้ข้อมูลข่าวสารและการอนุมัติสินเชื่อได้ในอนาคต

ธุรกิจทรัพย์สินรอการขาย

บริษัทฯ มีนโยบายในการบริหารทรัพย์สินรอการขายดังนี้

(ก) กลยุทธ์การแข่งขัน

1) เพิ่มมูลค่าให้กับทรัพย์สิน (Value added)

-   ปรับปรุงซ่อมแซมทรัพย์สินให้พร้อมขาย

-   ดูแลทรัพย์สินไม่ให้เสื่อมสภาพ ในขณะที่ยังจำหน่ายไม่ได้

2) ดำเนินนโยบายการตลาดเชิงรุก

-   เพิ่มช่องทางการจัดจำหน่ายมากขึ้น ในลักษณะ E – Commerce

-   เพิ่มการโฆษณาประชาสัมพันธ์ให้เกิด Awareness กับลูกค้ากลุ่มเป้าหมาย และ
    ตัวแทนขายต่าง ๆ

-   ออกงานแสดงสินค้าตามงานมหกรรมบ้านและคอนโดต่าง ๆ

(ข) กลุ่มลูกค้าเป้าหมาย

แนวทางในการบริหารทรัพย์สินของบริษัทฯ
เพื่อให้สามารถเข้าถึงกลุ่มลูกค้าเป้าหมายของทรัพย์สินแต่ละประเภทนั้น บริษัทฯ
ได้ดำเนินการแบ่งกลุ่มทรัพย์สินรอการขายที่ดูแลออกเป็น 3 กลุ่ม ดังนี้

1) กลุ่มทรัพย์สินพร้อมขาย

2) กลุ่มที่ดินเปล่า

3) กลุ่มทรัพย์สินให้เช่า

โดยแต่ละกลุ่มทรัพย์สินนั้นจะมีลักษณะของกลุ่มเป้าหมายที่แตกต่างกันออกไป ซึ่งสามารถแบ่งเป็น 2
กลุ่มใหญ่ คือ

1) กลุ่มลูกค้ารายย่อย ได้แก่

-   กลุ่มผู้ต้องการที่อยู่อาศัย (บ้านหลังแรก)

-   กลุ่มผู้ลงทุนรายย่อย ที่ต้องการหาผลตอบแทนในการลงทุนอสังหาริมทรัพย์

2) กลุ่มลูกค้ารายใหญ่ ได้แก่

-   กลุ่มบริษัทพัฒนาที่ดิน

-   กลุ่มผู้ลงทุนรายใหญ่ ที่ต้องการหาผลตอบแทนในการลงทุนอสังหาริมทรัพย์

-   กองทุนต่าง ๆ ที่สนใจลงทุนอสังหาริมทรัพย์

(ค) ช่องทางการจัดจำหน่าย

ตามนโยบายการตลาดเชิงรุกที่จะมีการเพิ่มช่องทางการจัดจำหน่ายมากขึ้นในลักษณะ E –
Commerce นั้น
ดำเนินการเพื่อให้สามารถสนองตอบด้านการให้ข้อมูลที่เป็นที่ต้องการและรวดเร็วให้กับช่องทางการจำหน่ายของบริษัทฯ
ในช่องทางอื่น ๆ ด้วย ได้แก่

1) ตัวแทนนายหน้า

2) FPA (Financial Planning Advisor)

3) พนักงานภายในองค์กร

4) บุคคลภายนอกทั่วไป

5) ผ่านทาง Internet

6) งานแสดงสินค้าตามงานมหกรรมบ้านและคอนโดต่าง ๆ

(2) ภาวะอุตสาหกรรมและการแข่งขัน

ธุรกิจบริการด้านเงินฝาก

ปริมาณเงินรับฝากรวมของบริษัทเงินทุนในช่วงเดือน ม.ค. – ต.ค. 2546 มีทิศทางเพิ่มขึ้นเล็กน้อย
โดยมีอัตราเพิ่มขึ้นเฉลี่ยร้อยละ 2.32 ต่อเดือน
ส่วนหนึ่งเป็นผลจากอัตราดอกเบี้ยที่ยังทรงตัวอยู่ในระดับต่ำอย่างต่อเนื่อง
ทำให้ผู้ฝากเงินมีการกระจายการลงทุนไปยังการลงทุนประเภทอื่นที่ให้ผลตอบแทนสูงกว่าการฝากเงิน
เช่น การลงทุนในกองทุนรวม หลักทรัพย์ เป็นต้น แหล่งเงินรับฝากของบริษัทเงินทุนมาจาก 2
แหล่งใหญ่ ได้แก่ บุคคลธรรมดา มี สัดส่วนประมาณร้อยละ 50-60 และนิติบุคคล
มีสัดส่วนประมาณร้อยละ 40-50 โดยสัดส่วนแหล่งเงินรับฝากจากบุคคลธรรมดามีทิศทางลดลง
จากร้อยละ 58.2 ในเดือนมกราคม เป็นร้อยละ 51.1 ในเดือนตุลาคม
ในขณะที่สัดส่วนแหล่งเงินรับฝากจากนิติบุคคลมีทิศทางเพิ่มขึ้น จากร้อยละ 41.8 ในเดือนมกราคม
เป็นร้อยละ 48.9 ในเดือนตุลาคม

ในปี 2546 การแข่งขันในด้านเงินฝากที่เกี่ยวกับอัตราดอกเบี้ยลดลง
แต่สถาบันการเงินแต่ละแห่งมุ่งเน้นการสร้างความแตกต่างในผลิตภัณฑ์และบริการ
และให้บริการครบวงจรมากขึ้น มีการฝึกอบรมพนักงานให้เป็น นักการขาย
โดยเฉพาะพนักงานสายการตลาด เพื่อเสนอผลิตภัณฑ์และบริการที่หลากหลายให้สอดคล้องกับ
ความต้องการของลูกค้า อย่างไรก็ตามการแข่งขันด้านอัตราดอกเบี้ยก็ยังคงมีอยู่บ้างในบางช่วง
ทั้งในกลุ่มของธนาคารของรัฐ และบริษัทเงินทุนต่าง ๆ ตามนโยบายของแต่ละแห่ง

คู่แข่งในตลาดเงินฝากของบริษัทเงินทุน นอกจากเป็นบริษัทเงินทุนจำนวน 18 แห่งด้วยกันแล้ว ยังมี
คู่แข่งอื่นทั้งที่เป็นคู่แข่งทางตรง ได้แก่ ธนาคารพาณิชย์เอกชนและธนาคารพาณิชย์ของรัฐจำนวน 13
แห่ง และคู่แข่ง ทางอ้อม ได้แก่ สถาบันการเงินที่มีธุรกรรมด้านการลงทุน
ซึ่งมีผลิตภัณฑ์ที่เทียบเคียงกับการรับฝากเงิน ซึ่งเป็น
ทางเลือกหนึ่งในการกระจายการลงทุนของลูกค้า เช่น บริษัทหลักทรัพย์
บริษัทหลักทรัพย์จัดการกองทุน บริษัทประกันชีวิต
อย่างไรก็ตามเมื่อพิจารณาเฉพาะบริษัทเงินทุนที่จดทะเบียนในตลาดหลักทรัพย์แห่งประเทศไทยแล้ว ณ
วันที่ 30 กันยายน 2546 บริษัทเงินทุน ธนชาติ จำกัด (มหาชน)
มีส่วนแบ่งตลาดเงินรับฝากจากประชาชนเป็นอันดับหนึ่ง คือ ร้อยละ 43.68

+-------------+------+------+------+-----+------+------+------+------+
| บริษัท        | ธัน   |      |      |     | กัน   |      |      |      |
|             | วาคม |      |      |     | ยายน |      |      |      |
|             | 2545 |      |      |     | 2546 |      |      |      |
+-------------+------+------+------+-----+------+------+------+------+
|             | เงิน  | ส่วนแ | ส    | ส่ว  | เงิน  | ส่วนแ | ส    | ส่วนแ |
|             | รับฝา | บ่งกา | ินทรัพ | นแบ | รับฝา | บ่งกา | ินทรัพ | บ่งกา |
|             | กจาก | รตลา | ย์รวม | ่งกา | กจาก | รตลา | ย์รวม | รตลา |
|             |      | ด(ร้อ |      | รตล |      | ด(ร้อ |      | ด(ร้อ |
|             | ประ  | ยละ) |      | าด( | ประ  | ยละ) |      | ยละ) |
|             | ชาชน |      |      | ร้อย | ชาชน |      |      |      |
|             |      |      |      | ละ) |      |      |      |      |
+-------------+------+------+------+-----+------+------+------+------+
| บมจ         | 65   | 3    | 86   | 36  | 82   | 4    | 110  | 4    |
| .เงินทุนธนชาติ | ,159 | 9.14 | ,143 | .34 | ,359 | 3.68 | ,363 | 0.96 |
|             |      |      |      |     |      |      |      |      |
| บม          | 34   | 2    | 49   | 20  | 36   | 1    | 51   | 1    |
| จ.เงินทุนทิสโก้ | ,261 | 0.58 | ,212 | .76 | ,518 | 9.37 | ,663 | 9.18 |
|             |      |      |      |     |      |      |      |      |
| บมจ.เงินทุน   | 16   | 9.89 | 20   | 8   | 20   | 1    | 24   | 9.02 |
| สินอุตสาหกรรม | ,469 |      | ,583 | .68 | ,514 | 0.88 | ,297 |      |
|             |      | 1    |      |     |      |      |      | 1    |
| บมจ.เงิน     | 20   | 2.58 | 37   | 15  | 20   | 1    | 39   | 4.69 |
| ทุนเกียรตินาคิน | ,952 |      | ,851 | .97 | ,140 | 0.68 | ,582 |      |
|             |      | 9.64 |      |     |      |      |      | 8.72 |
| บมจ.เ       | 16   |      | 24   | 10  | 14   | 7.56 | 23   |      |
| งินทุนสินเอเชีย | ,046 | 3.70 | ,699 | .42 | ,253 |      | ,502 | 2.76 |
|             |      |      |      |     |      | 3.22 |      |      |
| บมจ.เงินทุน   | 6    | 2.61 | 7    | 3   | 6    |      | 7    | 2.83 |
| กรุงเทพธนาทร | ,156 |      | ,470 | .15 | ,066 | 3.12 | ,449 |      |
|             |      | 1.86 |      |     |      |      |      | 1.84 |
| บมจ.เงินท    | 4    |      | 6    | 2   | 5    | 1.49 | 7    |      |
| ุนกรุงศรีอยุธยา | ,347 |      | ,034 | .55 | ,877 |      | ,626 |      |
|             |      |      |      |     |      |      |      |      |
| บมจ.        | 3    |      | 5    | 2   | 2    |      | 4    |      |
| เงินทุนบุคคลัภย์ | ,100 |      | ,040 | .13 | ,808 |      | ,946 |      |
+-------------+------+------+------+-----+------+------+------+------+
| รวม         | 166  | 10   | 237  | 100 | 188  | 10   | 269  | 10   |
|             | ,490 | 0.00 | ,032 | .00 | ,535 | 0.00 | ,428 | 0.00 |
+-------------+------+------+------+-----+------+------+------+------+

บริษัทฯ มีสถานะที่มั่นคงและมีศักยภาพในการแข่งขันที่สูง
มีการดำเนินธุรกิจทางการเงินอย่างครบวงจร โดยทีมผู้บริหารที่มีความเป็นมืออาชีพ
และมีความพร้อมทั้งด้านสินค้า ผลิตภัณฑ์ที่หลากหลาย โดยมุ่งเน้นการรักษาฐานลูกค้าเดิม
และขยายฐานลูกค้าใหม่โดยการเสริมสร้างความสัมพันธ์ที่ดีกับลูกค้า นำเสนอผลิตภัณฑ์ทางการเงิน
การลงทุนที่หลากหลาย และการบริการที่มีประสิทธิภาพ

ทั้งนี้บริษัทฯ ได้เตรียมความพร้อมเพื่อรองรับแผนแม่บทพัฒนาระบบสถาบันการเงิน (Financial
Master Plan) ซึ่งผู้ฝากเงินยังคงได้รับความมั่นใจ และได้รับบริการที่สะดวก
รวดเร็วโดยเตรียมแนวทางในการควบรวมกิจการระหว่าง บมจ.เงินทุน ธนชาติ และธนาคาร
ธนชาต ซึ่งจะช่วยเสริมสร้างศักยภาพการแข่งขันเพิ่มขึ้นดังนี้

1) มีสาขาเพิ่มขึ้นทั้งในเขตกรุงเทพฯ ปริมณฑล และต่างจังหวัด เพื่อให้บริการลูกค้าได้อย่างทั่วถึง
และสะดวกมากขึ้น

2) จัดทีมการตลาดที่มีศักยภาพ เพื่อดูแลลูกค้าแต่ละกลุ่มโดยเฉพาะ ได้แก่ กลุ่ม high net worth
และกลุ่มลูกค้าทั่วไป โดยนำเสนอบริการต่างๆ ที่แตกต่างกันตามความต้องการของลูกค้า

3) มีผลิตภัณฑ์ที่ครบวงจร รวมถึงธุรกรรมหลากหลายมากขึ้น เช่น เงินฝากประเภทออมทรัพย์
บัญชีกระแสรายวัน บริการชำระเงินตราต่างประเทศ บริการโอนเงินระหว่างประเทศ เป็นต้น
ซึ่งสามารถให้บริการ ลูกค้าได้มีประสิทธิภาพมากขึ้น

ธุรกิจบริการด้านสินเชื่อ

ในช่วง 9 เดือนแรกของปี 2546 บริษัทเงินทุนทั้งระบบมีการให้สินเชื่อรวมทั้งสิ้น 218,843.4
ล้านบาท เป็นสินเชื่อเพื่อการบริโภคส่วนบุคคลมากที่สุดจำนวน 132,360.0 ล้านบาท หรือร้อยละ
60.5 ของสินเชื่อรวม
โดยในจำนวนสินเชื่อการบริโภคส่วนบุคคลนี้เป็นการให้สินเชื่อเช่าซื้อรถยนต์ถึง 120,257.5
ล้านบาท หรือร้อยละ 55.0 ของสินเชื่อรวม โดยปริมาณการปล่อยสินเชื่อเช่าซื้อรถยนต์ที่เพิ่มขึ้นในปี
2546 สัมพันธ์โดยตรงกับยอดจำหน่ายรถยนต์ในประเทศที่ขยายตัวเพิ่มขึ้นมาก
โดยมียอดจำหน่ายรถยนต์ทุกประเภทรวมทั้งสิ้น 533,447 คัน เพิ่มจากปีก่อนหน้า ร้อยละ 30
ปัจจัยสำคัญที่ทำให้การเติบโตของยอดขายรถยนต์สูงขึ้นมาก ได้แก่
การเติบโตของเศรษฐกิจอย่างต่อเนื่อง การเปิดตัวรถยนต์รุ่นใหม่ของค่ายรถยนต์ต่าง ๆ
และการวางกลยุทธ์ทางการตลาดอย่างต่อเนื่องตลอดทั้งปี

ในส่วนของธุรกิจเช่าซื้อรถยนต์ใหม่ซึ่งมีความสัมพันธ์โดยตรงกับการเติบโตของธุรกิจการจำหน่ายรถยนต์มีการแข่งขันอย่างรุนแรงเพื่อแย่งชิงส่วนแบ่งทางการตลาด
โดยสัดส่วนการให้เช่าซื้อรถยนต์คาดว่าจะเพิ่มขึ้นเป็น ร้อยละ 70 ของยอดขายรถยนต์ทั้งสิ้น
ซึ่งจากการคาดการณ์ก่อนหน้านี้น่าจะอยู่ที่ระดับร้อยละ 65 ของยอดขาย รถยนต์ทั้งสิ้น
การเติบโตมีผลจากปัจจัยหลายประการเช่น ความมั่นใจในเสถียรภาพทางการเมืองและเศรษฐกิจ
ประกอบกับภาวะดอกเบี้ยต่ำ การแข่งขันที่รุนแรงระหว่างสถาบันการเงินผู้ให้เช่าซื้อ
และความร่วมมือกันระหว่างบริษัทรถยนต์กับบริษัทผู้ให้เช่าซื้อรถยนต์ในกลุ่มบริษัทผู้จำหน่ายรถยนต์ในการนำเสนอเงื่อนไขพิเศษให้กับลูกค้า
เป็นต้น
ซึ่งในช่วงปีที่ผ่านมาทางบริษัทผู้ผลิตรถยนต์หลายรายมีการเปลี่ยนแปลงในด้านโครงสร้างผู้ถือหุ้น
โดยบริษัทแม่จากต่างประเทศจะเข้ามาเป็นผู้ถือหุ้นใหญ่
ทำให้มีการเปลี่ยนแปลงในด้านนโยบายการบริหารงาน และทิศทางการประกอบธุรกิจ

สำหรับตลาดรถยนต์มือสองก็มีการเติบโตเช่นกัน โดยมีเหตุผลหลัก คือ ยอดขายรถยนต์ใหม่ที่เพิ่มขึ้น
ทำให้มีการเปลี่ยนผู้ครอบครองเพิ่มขึ้นตาม และราคาของรถยนต์มือสองที่ถูกลง
มีการแข่งขันระหว่างกลุ่มผู้ให้เช่าซื้อ รถยนต์มือสองทั้งในด้านอัตราดอกเบี้ย เงื่อนไขการเช่าซื้อ
การสร้างความสัมพันธ์ที่ดีกับผู้ประกอบการ
และเนื่องจากตลาดเช่าซื้อรถยนต์มือสองยังให้ผลตอบแทนที่สูงกว่าและเป็นตลาดที่ใหญ่กว่าตลาดรถยนต์ใหม่
กลุ่มผู้ให้เช่าซื้อในตลาดรถยนต์ใหม่หลายรายได้หันไปให้เช่าซื้อรถยนต์มือสองกันมากขึ้น
ทำให้การแข่งขันรุนแรงมากกว่าปีที่ผ่าน ๆ มา โดยเห็นได้จากเงื่อนไขการให้เช่าซื้อในตลาด เช่น
การผ่อนผันจำนวนปีของรถยนต์มือสองที่ต้องการทำเช่าซื้อ การลดลงของเงินดาวน์ เป็นต้น

การแข่งขันในตลาดเช่าซื้อรถยนต์ ผู้ที่ครอบครองส่วนแบ่งตลาดต้องมีความพร้อมทั้งด้านต้นทุน
เครือข่ายพื้นที่ที่สามารถครอบคลุมการให้บริการเช่าซื้อ การเพิ่มช่องทางการขาย
และการร่วมมือทางการตลาดกับผู้แทนจำหน่ายรถยนต์

กลุ่มผู้ประกอบธุรกิจเช่าซื้อรถยนต์ในไทยที่เป็นคู่แข่งของบริษัทฯ แบ่งเป็น 3 กลุ่มใหญ่ ได้แก่

1) กลุ่มสถาบันการเงินในประเทศ ได้แก่ บริษัท สยามพาณิชย์ลีสซิ่ง จำกัด (มหาชน) บริษัท
เงินทุนสินอุตสาหกรรม จำกัด (มหาชน) ซึ่งทั้งสองบริษัทเป็นบริษัทในเครือของธนาคารไทยพาณิชย์
บริษัทเงินทุนเกียรตินาคิน จำกัด (มหาชน) บริษัทเงินทุนทิสโก้ จำกัด (มหาชน)

2) กลุ่มบริษัทจากต่างประเทศ ได้แก่ บริษัท จีอีแคปปิตอล ออโต้ลีส จำกัด และบริษัท
สแตนดาร์ดชาร์เตอร์ด (ประเทศไทย) จำกัด เป็นต้น
มีความได้เปรียบด้านเงินทุนและความคล่องตัวในการบริหารงาน
เนื่องจากการดำเนินงานไม่ได้อยู่ภายใต้กฎระเบียบของธนาคารแห่งประเทศไทย

3) กลุ่มบริษัทให้เช่าซื้อที่อยู่ในกลุ่มของบริษัทผู้จำหน่ายรถยนต์
มีความได้เปรียบด้านความสัมพันธ์กับบริษัทแม่ ทำให้มียอดการเช่าซื้อที่แน่นอนกว่า
อย่างไรก็ตามการทำตลาดค่อนข้างจำกัดเฉพาะยี่ห้อนั้น ๆ ได้แก่ บริษัทโตโยต้า ลีสซิ่ง
(ประเทศไทย) จำกัด บริษัท เมอร์ซีเดสเบนซ์ ลีสซิ่ง (ประเทศไทย) จำกัด บริษัทไพรมัส ลีสซิ่ง
จำกัด (เน้นการให้เช่าซื้อในกลุ่มรถยนต์ยี่ห้อฟอร์ด) บริษัท ไทยออโต้เซลล์ จำกัด
(เน้นการให้เช่าซื้อใน กลุ่มรถยนต์ยี่ห้อ อีซูซุ) บริษัท ฮอนด้า ลีสซิ่ง จำกัด และบริษัท
บีเอ็มดับเบิ้ลยู ลีสซิ่ง จำกัด

บริษัทฯ มุ่งเน้นการแข่งขันด้านการให้บริการที่รวดเร็ว
ส่วนการแข่งขันด้านอัตราดอกเบี้ยเช่าซื้อจะใช้กับการเช่าซื้อกับรถยนต์กลุ่มที่ตลาดนิยม เช่น ฮอนด้า
โตโยต้า
อย่างไรก็ตามบริษัทที่มีต้นทุนทางการเงินสูงจะเลี่ยงการแข่งขันกับบริษัทที่มีต้นทุนทางการเงินต่ำ
แต่จะเจาะกลุ่มตลาดต่างจังหวัดหรือให้เช่าซื้อรถยนต์มือสอง
หรือรถยนต์บางประเภทที่มีการแข่งขันน้อย เช่น รถบรรทุกขนาดใหญ่ รถบรรทุก 6 ล้อ เป็นต้น

บริษัทฯ มั่นใจว่า ศักยภาพของบริษัทฯ ที่มีฐานของเงินทุนที่แข็งแกร่ง ความมีชื่อเสียงของบริษัทฯ
ในด้านความมั่นคง ความพร้อมของบุคลากร และความสามารถในการระดมทุนด้วยทุนที่ต่ำ
ตลอดจนการมีเครือข่ายที่ครบวงจรของบริษัทในกลุ่ม ได้แก่ บริษัท ธนชาติประกันภัย จำกัด
จะทำให้สามารถบรรลุเป้าหมายของการเป็นบริษัทที่ให้บริการสินเชื่อรถยนต์ครบวงจร
และเป็นบริษัทชั้นนำในประเทศได้ด้วยจุดแข็งดังนี้

1) การมีสำนักงานในกรุงเทพฯ และสำนักอำนวยสินเชื่อในภูมิภาค ได้แก่ เชียงใหม่ ชลบุรี
พิษณุโลก อุดรธานี นครราชสีมา ขอนแก่น ภูเก็ต สงขลา สุราษฎร์ธานี อยุธยา นครศรีธรรมราช
สระบุรี และนครสวรรค์ ทำให้บริษัทฯ
มีเครือข่ายสำนักงานอำนวยสินเชื่อที่ครอบคลุมพื้นที่มากกว่าคู่แข่งรายอื่นและข้อได้เปรียบดังกล่าวสร้างความพร้อมให้บริษัทฯ
สามารถเพิ่มส่วนแบ่งทางการตลาดได้รวดเร็วยิ่งขึ้น

2) การมีเจ้าหน้าที่การตลาดที่มีประสบการณ์จำนวนมาก สามารถให้บริการลูกค้าได้ครอบคลุม
พื้นที่ทั่วประเทศไทยอย่างรวดเร็ว

3) การจัดกิจกรรมส่งเสริมการตลาดกับดีลเลอร์และลูกค้าอย่างต่อเนื่อง

4) การมีข้อมูลทางการตลาด ซึ่งรวบรวมข้อมูลความเคลื่อนไหวของตลาดรถยนต์ยี่ห้อต่าง ๆ
ข้อมูลอุตสาหกรรมเช่าซื้อ การวิเคราะห์พฤติกรรมผู้บริโภค และข้อมูลเศรษฐกิจโดยรวมของประเทศ
เป็นต้น โดย ค้นหาและเก็บรวบรวมจากศูนย์วิจัยและแหล่งข้อมูลต่าง ๆ ที่เชื่อถือได้
ทำให้สามารถวิเคราะห์ข้อมูลต่าง ๆ ได้อย่างมีประสิทธิภาพมากขึ้น
และส่งผลให้เกิดข้อได้เปรียบในการแข่งขัน

5) การพัฒนาฐานข้อมูลลูกค้า โดยการพัฒนาระบบการจัดการข้อมูล (MIS) ของลูกค้าอย่าง
ต่อเนื่อง
ทำให้สามารถวิเคราะห์และประเมินคุณสมบัติของลูกค้าจากฐานข้อมูลขนาดใหญ่ที่มีอยู่ได้อย่างถูกต้องและรวดเร็ว
ซึ่งส่งผลบวกให้ในหลาย ๆ ด้าน เช่น การพัฒนาผลิตภัณฑ์
การสร้างความพึงพอใจให้ลูกค้าอย่างต่อเนื่อง เป็นต้น

6) ภาพลักษณ์ของบริษัทฯ เพื่อสื่อสารให้ลูกค้ามีความมั่นใจในเรื่องความมั่นคงของบริษัทฯ
ความเป็นธรรมและความรับผิดชอบที่บริษัทฯ มีต่อลูกค้า

สำหรับแนวโน้มธุรกิจบริการด้านสินเชื่อในปี 2547 โดยเฉพาะสินเชื่อเช่าซื้อรถยนต์
มีแนวโน้มขยายตัวมากขึ้นตามการเติบโตของยอดจำหน่ายรถยนต์ในประเทศที่คาดว่าจะมีประมาณ 6
แสนคัน หรือเพิ่มขึ้นจากปี 2546 ที่มียอดจำหน่ายรถยนต์ในประเทศ 5.2 แสนคันประมาณร้อยละ 10
ของยอดจำหน่ายรถยนต์ในประเทศรวม เนื่องจากคาดการณ์ว่าอัตราการเจริญเติบโตทางเศรษฐกิจ
หรือ GDP จะเพิ่มขึ้นร้อยละ 7-8 และประชาชนมีกำลังซื้อมากขึ้น เนื่องจากมีรายได้เพิ่มขึ้น

ธุรกิจทรัพย์สินรอการขาย

ธุรกิจอสังหาริมทรัพย์ ในปี 2547 มีแนวโน้มขยายตัวอย่างต่อเนื่อง
จากความต้องการในตลาดที่อยู่อาศัยที่เพิ่มมากขึ้น รวมทั้งภาวะอัตราดอกเบี้ยที่ต่ำอยู่
ทำให้มีการขยายตัวการลงทุนเพิ่มขึ้น ถึงแม้ว่าภาครัฐจะไม่มีนโยบายลดหย่อนค่าธรรมเนียมโอน
และภาษีธุรกิจเฉพาะให้กับภาคธุรกิจอสังหาริมทรัพย์แล้วก็ตาม

สำหรับทรัพย์สินรอการขายของสถาบันการเงินต่าง ๆ ในปี 2547 คาดว่าจะมีการแข่งขันที่สูงขึ้น
และมีแนวโน้มที่จะจำหน่ายออกเพิ่มมากขึ้นกว่าปี 2546
เนื่องจากต้องเร่งจำหน่ายทรัพย์สินออกตามกฎเกณฑ์ข้อบังคับของธนาคารแห่งประเทศไทย

3.1.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัทฯ
ดำเนินการโดยใช้แหล่งเงินทุนส่วนใหญ่ที่มาจากเงินกู้ยืมและเงินรับฝากในรูปตั๋วสัญญาใช้เงินจากประชาชน
ส่วนบริษัทในกลุ่มที่ประกอบธุรกิจให้เช่าซื้อและลีสซิ่ง ได้แก่ บริษัท ธนชาติกรุ๊ปลีสซิ่ง จำกัด บริษัท
ธนชาติ ลีสซิ่ง 2000 จำกัด และบริษัท เนชั่นแนลลีซซิ่ง จำกัด ซึ่งยังมีธุรกรรมไม่มากนั้น
ในกรณีที่มีการให้สินเชื่อจะใช้แหล่งเงินทุนจากส่วนของผู้ถือหุ้น ซึ่งประกอบด้วยทุนเรือนหุ้น
กำไรสะสม และเงินกู้ยืมจากบริษัทแม่หรือสถาบันการเงินอื่น ๆ

(2) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ วันที่ 31 ธันวาคม 2546 บริษัทฯ ไม่มีรายการเงินให้สินเชื่อ เงินรับฝาก
และภาระผูกพันแก่กิจการที่บริษัทฯ กรรมการ
หรือพนักงานระดับผู้อำนวยการฝ่ายขึ้นไปถือหุ้นรวมกันเกินกว่าร้อยละ 10
ขึ้นไปของทุนที่ชำระแล้วของกิจการนั้น

(3) ความสามารถในการดำรงเงินกองทุน

บริษัทฯ
มีนโยบายในการดำรงเงินกองทุนเป็นอัตราส่วนกับสินทรัพย์เสี่ยงและภาระผูกพันไว้ไม่น้อยกว่าที่ธนาคารแห่งประเทศไทยกำหนดไว้
(ร้อยละ 8) ทั้งนี้ย่อมขึ้นกับตัวเลขของข้อมูลที่ใช้ในการคำนวณเงินกองทุนต่อ
สินทรัพย์และภาระผูกพันซึ่งเปลี่ยนแปลงในแต่ละเดือนด้วย ณ วันที่ 31 ธันวาคม 2546 บริษัทเงินทุน
ธนชาติ จำกัด (มหาชน) ดำรงเงินกองทุนต่อสินทรัพย์เสี่ยงเท่ากับร้อยละ 10.60

(4) สภาพคล่อง

บริษัทฯ มีนโยบายในการดำรงสภาพคล่องในอัตราที่สูงกว่าที่ธนาคารแห่งประเทศไทยกำหนด
โดยมีสภาพคล่องส่วนเกินในจำนวนที่เหมาะสมและมีฐานะเป็นผู้ให้กู้ในตลาดเงิน
และในทุกสัปดาห์บริษัทฯ ได้จัดให้มีการประชุมคณะกรรมการบริหารสภาพคล่องและอัตราดอกเบี้ย
(Assets and Liabilities Committee : ALCO) เพื่อพิจารณาข้อมูลด้านสินเชื่อ เงินลงทุน
และเงินฝาก ในการกำหนดแนวทางบริหารสภาพคล่องให้สอดคล้องกับภาวะตลาดเงิน ตลาดทุน
พฤติกรรมของผู้ฝากเงิน ตลอดจนสถานการณ์ทางเศรษฐกิจที่บริษัทฯ ได้ประเมินและหารือใน ALCO
ด้วย สำหรับรายละเอียดสภาพคล่องของบริษัทฯ เปิดเผยไว้ในหน้าที่ 10-12 หัวข้อปัจจัยความเสี่ยง

3.2 ธุรกิจธนาคาร

3.2.1 ลักษณะผลิตภัณฑ์และบริการ

เงินทุนเอกชาติ ได้รับใบอนุญาตให้ประกอบการธนาคารพาณิชย์ เมื่อวันที่ 3 มกราคม 2545
โดยต้องปฏิบัติตาม พระราชบัญญัติการธนาคารพาณิชย์ และประกาศกระทรวงการคลังเรื่อง
การขออนุญาตจัดตั้งธนาคารที่จำกัดขอบเขตธุรกิจ และได้เริ่มประกอบการธนาคารพาณิชย์ตั้งแต่วันที่
22 เมษายน 2545 ในนาม “ธนาคารธนชาต จำกัด (มหาชน)”
ซึ่งสามารถประกอบธุรกิจให้บริการสินเชื่อประเภทต่างๆ และรับเงินฝากประจำ
ตลอดจนบริการอื่นที่ธนาคารพาณิชย์ทั่วไปให้บริการ ยกเว้น

-   รับฝากเงินประเภทออมทรัพย์ บริการได้หลังจากเปิดดำเนินการแล้ว 1 ปี

-   เปิดสาขาในครั้งแรกไม่เกิน 5 สาขา

-   ประกอบธุรกิจปัจจัยชำระเงินตราต่างประเทศ
    เมื่อได้รับความเห็นชอบจากธนาคารแห่งประเทศไทย

เมื่อเปิดดำเนินการแล้วไม่น้อยกว่า 5 ปี
สามารถยื่นคำขอดำเนินธุรกิจรับฝากเงินประเภททวงถามที่เบิกถอนโดยใช้เช็ค
และให้บริการสินเชื่อในรูปเบิกเงินเกินบัญชี พร้อมปรับสถานะเป็นธนาคารพาณิชย์เต็มรูปแบบต่อไป

(1) บริการเงินฝาก ได้แก่ เงินฝากประจำ มี 2 รูปแบบ คือ ฝากผ่านสมุดคู่ฝาก
และใบรับฝากตามระยะเวลาที่ต้องการ เงินฝากออมทรัพย์ และเงินฝากรูปแบบพิเศษอื่น ๆ

(2) บริการสินเชื่อ ได้แก่ สินเชื่อที่อยู่อาศัย เพื่อซื้อที่อยู่อาศัย และไถ่ถอนเงินกู้ที่อยู่อาศัย
ภายใต้ชื่อผลิตภัณฑ์ Smart Home สินเชื่อส่วนบุคคล ตามความต้องการของลูกค้า ภายใต้ชื่อผลิตภัณฑ์
Smart Loan และ สินเชื่อธุรกิจเพื่อการส่งเสริมการประกอบธุรกิจ ทั้งสินเชื่อระยะสั้น
และสินเชื่อระยะยาว

นโยบายเกี่ยวกับการให้สินเชื่อและหลักประกันในการให้สินเชื่อ

ธนาคารมีการกำหนดนโยบายการให้สินเชื่อ กลยุทธ์ และเป้าหมายการให้สินเชื่อที่ชัดเจน
โดยให้ความสำคัญกับคุณภาพสินเชื่อควบคู่กับโอกาสทางการตลาด ซึ่งพิจารณาจากปัจจัยต่าง ๆ เช่น
การเติบโตของภาวะเศรษฐกิจของประเทศ ภาวะอุตสาหกรรม สภาพการแข่งขัน
อัตราการขยายตัวของอุตสาหกรรม รวมทั้งนโยบายธนาคารแห่งประเทศไทย
ทั้งนี้ธนาคารจะเน้นให้สินเชื่อที่อยู่ในภาคอุตสาหกรรมที่มีความสำคัญต่อภาคเศรษฐกิจของประเทศ
ซึ่งธนาคารมีนโยบายให้การสนับสนุนด้านสินเชื่อโดยกระจายแก่ภาคธุรกิจและลูกค้ากลุ่มต่าง ๆ
เพื่อเป็นการกระจายความเสี่ยง
โดยในระหว่างปีจะมีการกำหนดนโยบายที่เข้มงวดสำหรับธุรกิจที่พึงระมัดระวังตาม
ความเหมาะสมและจำเป็นของสถานการณ์

การบริหารความเสี่ยงจากการให้สินเชื่อ

ความเสี่ยงจากการให้สินเชื่อ ถือเป็นความเสี่ยงสำคัญที่ธนาคารตระหนักเป็นอย่างยิ่ง
โดยธนาคารมีหลักการบริหารความเสี่ยงจากการให้สินเชื่อดังนี้

1)  การวิเคราะห์ความสามารถในการชำระหนี้ของลูกค้า
    ธนาคารได้กำหนดขั้นตอนและพัฒนาเครื่องมือในการวิเคราะห์ความสามารถในการชำระหนี้อย่างต่อเนื่องสำหรับสินเชื่อธุรกิจและสินเชื่อรายย่อย
    และ จัดให้มีฝ่ายงานวิเคราะห์สินเชื่อแยกอิสระจากฝ่ายงานการตลาดสินเชื่อ
    เพื่อให้ได้มาซึ่งผลการวิเคราะห์ที่เชื่อถือได้มากที่สุด

2)  การอนุมัติสินเชื่อ ได้มีการกำหนดผู้มีอำนาจในการอนุมัติสินเชื่อแยกตามประเภทของ
    หลักประกันไว้อย่างชัดเจนเป็นลายลักษณ์อักษร

3)  วงเงินอนุมัติสินเชื่อ ได้มีการกำหนดวงเงินอนุมัติทั้งรายบุคคล และรายกลุ่ม
    โดยมีการวิเคราะห์อุตสาหกรรมเพื่อกำหนดเพดานการให้สินเชื่อของแต่ละภาคอุตสาหกรรม
    อันเป็นการกระจายความเสี่ยงและสอดรับกับความเสี่ยงที่ธนาคารรับได้
    ภายใต้เกณฑ์ที่ธนาคารแห่งประเทศไทยกำหนด

4)  การควบคุมการพิจารณาอนุมัติสินเชื่อและการดำเนินการตามเงื่อนไขต่างๆ
    มีหน่วยงานควบคุมธุรกิจแยกอิสระจากหน่วยงานอนุมัติสินเชื่อ
    เพื่อควบคุมดูแลให้มีการปฏิบัติตามเงื่อนไขการอนุมัติ ตลอดจนระเบียบและนโยบายของธนาคาร

5)  มีระบบการติดตาม ทบทวนคุณภาพสินเชื่อ และสอบทานสินเชื่อ
    ที่จะป้องกันและแก้ไขสินเชื่อที่จะเป็นปัญหาในอนาคต

ทั้งนี้ ธนาคารได้จัดให้มีระเบียบการปฏิบัติที่เกี่ยวข้องชัดเจนเป็นลายลักษณ์อักษร
โดยในส่วนของนโยบายและแนวทางบริหารความเสี่ยงด้านต่าง ๆ (Risk Management Policy
and Guidelines) ซึ่งรวมถึง ความเสี่ยงด้านเครดิตด้วย
ได้ถูกพิจารณากำหนดโดยคณะกรรมการธนาคารให้ผู้บริหารและพนักงานที่เกี่ยวข้องถือปฏิบัติโดยเคร่งครัด
โดยระเบียบปฏิบัติงาน นโยบายการบริหารความเสี่ยง และคู่มืออ้างอิงต่าง ๆ
ได้ถูกรวบรวมไว้ในระบบฐานข้อมูลกลางที่ทุกหน่วยงานสามารถค้นหาได้ตลอดเวลา

สำหรับการคำนวณอัตราดอกเบี้ย รวมถึงผลตอบแทนอื่น ธนาคารได้พัฒนาเครื่องมือในการคำนวณ
ที่สะท้อนถึงความเสี่ยง โดยคำนึงถึงต้นทุนทางการเงิน ค่าใช้จ่ายในการดำเนินงาน
ตลอดจนค่าประมาณการ ความเสียหายโดยเฉลี่ย
และได้กำหนดหน่วยงานกลางที่เป็นอิสระทำการตรวจสอบการคำนวณอัตราดอกเบี้ยและ ผลตอบแทน
ก่อนเสนอผู้มีอำนาจพิจารณาอนุมัติ

นโยบายการปรับปรุงโครงสร้างหนี้

ธนาคารมีนโยบายหลักที่จะให้หลักเกณฑ์ วิธีการ และขั้นตอนต่างๆ
ที่ธนาคารกำหนดขึ้นเกี่ยวกับการปรับโครงสร้างหนี้เป็นไปด้วยความบริสุทธิ์ ยุติธรรม
สามารถที่จะตรวจสอบได้ โดยมีวัตถุประสงค์ดังนี้

1. เพื่อให้ลูกหนี้สามารถที่จะดำเนินธุรกิจต่อไปได้
และสามารถที่จะชำระหนี้คืนให้กับธนาคารได้สูงสุด

2. เพื่อให้ธนาคารได้รับความเสียหายน้อยที่สุดจากลูกหนี้มีปัญหา

3. การปรับโครงสร้างหนี้ดังกล่าว มิได้มีเจตนาเพื่อเป็นการหลีกเลี่ยงการจัดชั้นลูกหนี้และ
การกันสำรอง หรือหลีกเลี่ยงการระงับรับรู้รายได้

นโยบายการควบคุมดูแล การอนุมัติการให้กู้ยืม และการติดตามลูกหนี้

การควบคุมดูแล

ธนาคารได้จัดตั้งฝ่ายควบคุมธุรกิจ เพื่อควบคุมให้การดำเนินธุรกรรมให้กู้ยืมเงินเป็นไปโดยถูกต้อง
ตั้งแต่การอนุมัติสินเชื่อ การเบิกเงินกู้ยืม การทำนิติกรรมสัญญาเงินกู้ นิติกรรมหลักประกัน
ตลอดจนการดำเนินการตามเงื่อนไขในการอนุมัติและสัญญาที่ธนาคารได้ตกลงกับลูกค้า

นอกจากนี้ ยังได้จัดตั้งหน่วยงานสอบทานสินเชื่อ สังกัดฝ่ายตรวจสอบ
ทำหน้าที่ในการสอบทานการให้กู้ยืมเงินว่า
มีการให้กู้ยืมเงินเป็นไปตามกฎหมายและประกาศข้อบังคับของทางการ นโยบายของธนาคาร
ขั้นตอนการอนุมัติให้กู้ยืมเงิน ตลอดจนความครบถ้วนของเอกสารประกอบการให้สินเชื่อ
นิติกรรมสัญญาและหลักประกัน
รวมทั้งประเมินความสามารถในการชำระหนี้และติดตามผลการชำระหนี้

การอนุมัติการให้สินเชื่อ

ธนาคารได้กำหนดขั้นตอนการพิจารณานำเสนอโดยเจ้าหน้าที่การตลาด
และจัดให้มีการวิเคราะห์ความสามารถในการชำระหนี้หรือความเสี่ยงของสินเชื่อจัดอันดับเครดิต
ประวัติการชำระหนี้
ตลอดจนวิเคราะห์ผลตอบแทนจากการให้กู้ยืมเงินโดยฝ่ายงานที่เป็นอิสระจากฝ่ายการตลาดสินเชื่อ
เพื่อให้ผู้มีอำนาจในการอนุมัติได้รับข้อมูลที่เชื่อถือได้ประกอบการพิจารณา

ธนาคารมุ่งหวังให้การอำนวยสินเชื่อของธนาคารมีการกระจายความเสี่ยงที่เหมาะสม และได้
ผลตอบแทนที่คุ้มค่ากับความเสี่ยง
และถือเป็นหน้าที่ของพนักงานที่เกี่ยวข้องในกระบวนการสินเชื่อทุกคนและ ทุกระดับชั้น
ไม่ว่าจะมีอำนาจอนุมัติสินเชื่อหรือไม่ก็ตาม ที่จะต้องใช้ความรู้ความสามารถและดุลยพินิจอย่าง
เหมาะสม หลีกเลี่ยงกรณีอันอาจจะทำให้เกิดความขัดแย้งทางผลประโยชน์
และปฏิบัติงานภายใต้กรอบของ
แนวนโยบายสินเชื่อและมาตรฐานการอำนวยสินเชื่อที่ธนาคารกำหนดขึ้นเป็นหลัก

การติดตามลูกหนี้

เพื่อให้ธนาคารทราบถึงคุณภาพของลูกหนี้ ภายหลังจากที่ได้ผ่านกระบวนการอำนวยสินเชื่อแล้ว
และเพื่อให้ทราบถึงปัญหาที่เกิดขึ้นหรืออาจจะเกิดขึ้น และสามารถแก้ไขได้ทันท่วงที
กรณีที่ลูกหนี้เริ่มมีเหตุที่เชื่อว่า อาจมีปัญหาการชำระหนี้ ดังนั้น
ธนาคารจึงมีการออกระเบียบปฏิบัติเพื่อติดตามดูแลลูกหนี้
โดยธนาคารได้กำหนดให้หนี้สินทุกชนิดที่ลูกหนี้ผิดนัดชำระค่างวดหรือดอกเบี้ยตั้งแต่ 1 เดือนขึ้นไป
และหรือผิดนัดชำระเงินต้นตั้งแต่ วันครบกำหนดชำระ รวมถึงการผิดเงื่อนไขอื่นในสัญญากู้ยืมเงิน
ถือเป็นหนี้มีปัญหา
ซึ่งธนาคารได้กำหนดหน่วยงานที่รับผิดชอบในการติดตามลูกหนี้และออกหนังสือทวงถามในเบื้องต้น
ประกอบด้วย กลุ่มพัฒนาคุณภาพสินเชื่อ สำหรับสายธุรกิจลูกค้ารายย่อย และฝ่าย Business
Support สำหรับสาย Corporate Banking โดยมีการกำหนดให้ เจ้าหน้าที่ดำเนินการดังต่อไปนี้

1) มีการจัดทำบันทึกการติดตามหนี้ค้างชำระ

2) การติดตามทวงถาม แบ่งเป็น

(ก) ลูกหนี้ค้างชำระ 1 เดือน
เจ้าหน้าที่ผู้รับผิดชอบตามสายงานติดตามทวงถามด้วยวาจาทันทีที่ครบกำหนด ภายใน 3 วันทำการ
จากนั้นเมื่อครบกำหนด 7 วัน จะออกหนังสือทวงถามฉบับที่ 1 ทันที

(ข) ลูกหนี้ค้างชำระ 2 เดือน เจ้าหน้าที่ผู้รับผิดชอบตามสายงานออกหนังสือทวงถามฉบับที่ 2
ภายใน 7 วัน

(ค) ลูกหนี้ค้างชำระ 3 เดือน
เจ้าหน้าที่ผู้รับผิดชอบตามสายงานส่งเรื่องให้ฝ่ายกฎหมายออกหนังสือทวงถามฉบับที่ 3

 (3) บริการเสริมอื่น ๆ ได้แก่ ให้เช่าตู้นิรภัย เช็คธนาคาร เช็คของขวัญ บริการโอนเงินรายใหญ่ระหว่างธนาคาร บริการโอนเงินรายย่อยระหว่างธนาคาร บริการทางอิเล็กทรอนิกส์อื่น ๆ เช่น เบิก-ถอนเงินสดผ่าน เครื่องเบิก-ถอนเงินสดอัตโนมัติ (ATM) ธนาคารทางโทรศัพท์อัตโนมัติ THANACHART SmartPhone โทร. 1589 ธนาคารทางอินเตอร์เน็ต THANACHART SmartWeb www.thanachart.com

3.2.2 การตลาดและภาวะการแข่งขัน

1. นโยบายและลักษณะการตลาด

(ก) กลยุทธ์การแข่งขัน

ธนาคารมุ่งมั่นพัฒนาผลิตภัณฑ์ให้ตอบสนองความต้องการของลูกค้า
โดยเสริมสร้างบริการทางการเงินอื่นควบคู่ไปกับบริการของธนาคาร
ภายใต้ราคาที่เหมาะสมและแข่งขันกับธนาคารพาณิชย์อื่นได้ ซึ่งถือเป็น
การสร้างโอกาสที่ลูกค้าจะเลือกใช้บริการจากธนาคารมากขึ้น

(ข) กลุ่มลูกค้าเป้าหมาย

กลุ่มลูกค้าเป้าหมายของธนาคาร ได้แก่ กลุ่มลูกค้าที่อยู่ในพื้นที่กรุงเทพมหานครและจังหวัด ใกล้เคียง
โดยเจาะกลุ่มลูกค้าที่ธนาคารสามารถเสนอผลิตภัณฑ์มากกว่า 1 ผลิตภัณฑ์

(ค) การบริการและช่องทางการให้บริการ

นอกจากการให้บริการที่สำนักงานใหญ่และสาขาของธนาคารแล้ว ธนาคารยังจัดกลุ่มเจ้าหน้าที่
การตลาดทำการเสนอข้อมูลผลิตภัณฑ์ของธนาคาร เจาะกลุ่มลูกค้าเป้าหมายของธนาคารโดยตรง
อีกทั้งมีเป้าหมายที่ เร่งสร้างช่องทางการให้บริการที่สอดรับกับพฤติกรรมการใช้บริการของลูกค้า

 2. ภาวะอุตสาหกรรมและการแข่งขัน

ในปี 2546 การแข่งขันของธุรกิจธนาคารพาณิชย์ยังคงรุนแรง
สภาพคล่องส่วนเกินในระบบธนาคารพาณิชย์ยังคงทรงตัวอยู่ในระดับสูง
พิจารณาได้จากอัตราดอกเบี้ยกู้ยืมระยะสั้นที่ยังคงอยู่ในระดับต่ำ
ซึ่งการแข่งขันของธนาคารพาณิชย์ภายใต้ภาวการณ์ที่อัตราดอกเบี้ยทรงตัวอยู่ในระดับต่ำนั้น
ไม่เน้นการปรับลดอัตราดอกเบี้ยเงินกู้ แต่มุ่งเน้นการออกผลิตภัณฑ์ใหม่ ๆ
ที่ตอบสนองความต้องการของลูกค้า พัฒนาการบริการให้รวดเร็ว เข้าถึง
กลุ่มเป้าหมายอย่างมีประสิทธิภาพ

ในปี 2546 ภาวะเศรษฐกิจไทยมีการขยายตัวร้อยละ 6.4
สำหรับการแข่งขันด้านการปล่อยสินเชื่อในปี 2546 ธนาคารพาณิชย์ยังคงมุ่งเน้นสินเชื่อบุคคล
และการให้บริการบัตรเครดิต รวมถึงสินเชื่อที่อยู่อาศัย ตาม ความต้องการของลูกค้าที่เพิ่มมากขึ้น
เนื่องจากอัตราดอกเบี้ยอยู่ในระดับต่ำเป็นแรงจูงใจให้ประชาชนมีการกู้ยืมเงินมากขึ้น
โดยเฉพาะสินเชื่อเพื่อการบริโภค และเป็นไปตามนโยบายกระตุ้นเศรษฐกิจของรัฐบาล

ในปี 2546 ธนาคารพาณิชย์ไทยทั้งระบบมีอยู่จำนวน 13 แห่ง ประกอบด้วย ธนาคารพาณิชย์เอกชน
10 แห่ง และธนาคารพาณิชย์ของรัฐ 3 แห่ง มีส่วนแบ่งการตลาดทางด้านสินทรัพย์ เงินฝาก
และเงินให้สินเชื่อหลังหักค่าเผื่อหนี้สงสัยจะสูญดังนี้

ล้านบาท

[TABLE]

สำหรับธนาคารธนชาต จำกัด (มหาชน)
ธนาคารมีความมั่นใจในสถานภาพและศักยภาพที่จะแข่งขันในอุตสาหกรรม โดยในปี 2546
นับได้ว่าเป็นปีที่ธนาคารมีพัฒนาการที่สำคัญซึ่งจะสนับสนุนให้ธนาคารมี ผลการดำเนินงานที่ดี
และฐานะทางการเงินที่มั่นคงเพิ่มขึ้นต่อไปในระยะยาว เห็นได้จาก ธนาคารมีสินทรัพย์รวมจำนวน
58,305 ล้านบาท เพิ่มขึ้นจากปีก่อนจำนวน 7,005 ล้านบาท หรือเพิ่มขึ้นร้อยละ 13.66
มีหนี้สินรวมจำนวน 49,539 ล้านบาท เพิ่มขึ้นจากปีก่อน 6,997 ล้านบาท หรือเพิ่มขึ้นร้อยละ
16.45 ส่วนของผู้ถือหุ้นเพิ่มขึ้นจากปีก่อนจำนวน 8 ล้านบาท เป็น 8,766 ล้านบาทในปี 2546
หรือเพิ่มขึ้นร้อยละ 0.09 ในขณะที่ผลการดำเนินงานในปี 2546 ธนาคารมีกำไรสุทธิจำนวน 420
ล้านบาท เพิ่มขึ้นจากปีก่อนจำนวน 28 ล้านบาท หรือเพิ่มขึ้นร้อยละ 7.07

สำหรับแนวโน้มการดำเนินธุรกิจธนาคารพาณิชย์ในปี 2547 คาดว่า จะมีการขยายตัวของสินเชื่อและ
เงินฝากเพิ่มขึ้นต่อเนื่องจากปีที่ผ่านมา
โดยจะมุ่งเน้นการปล่อยสินเชื่อในกลุ่มอุตสาหกรรมที่รัฐบาลสนับสนุนและมี แนวโน้มการเติบโตที่ดี
เช่น อุตสาหกรรมยานยนต์ รวมถึงสินเชื่อรายย่อยโดยเฉพาะสินเชื่อที่อยู่อาศัย
ที่คาดว่าตลาดอสังหาริมทรัพย์ในปี 2547 จะมีการซื้อขายทั้งระบบกว่า 60,000 ล้านบาท
เพิ่มขึ้นจากปีที่แล้วที่มีเพียง 45,000 ล้านบาท และสินเชื่อบัตรเครดิต
ในส่วนของอัตราดอกเบี้ยมีแนวโน้มทรงตัวในระดับต่ำ เนื่องจากสภาพคล่องยังสูง
ประกอบกับอัตราดอกเบี้ยในระดับต่ำนี้จะช่วยกระตุ้นเศรษฐกิจของประเทศให้มีการลงทุนใหม่ได้มาก
เพื่อให้อัตราการเติบโตทางเศรษฐกิจเป็นไปตามเป้าหมายที่รัฐบาลตั้งไว้
ส่วนหนี้ที่ไม่ก่อให้เกิดรายได้ (NPLs) จะลดลง เนื่องจากรัฐบาลมีการนำ
กลไกของบรรษัทบริหารสินทรัพย์สถาบันการเงิน (บบส.)
เข้ามารับซื้อหนี้ที่ไม่ก่อให้เกิดรายได้จากสถาบันการเงินต่าง ๆ เพิ่มขึ้น
ประกอบกับแนวโน้มเศรษฐกิจที่คาดว่าจะดีขึ้น ทำให้ลูกหนี้มีโอกาสหารายได้เพิ่ม
ซึ่งจะช่วยให้ศักยภาพในการชำระหนี้สูงขึ้นตามด้วย
และจากการที่กระทรวงการคลังและธนาคารแห่งประเทศไทยได้มีการจัดทำแผนพัฒนาระบบสถาบันการเงินซึ่งเป็นแผนระยะปานกลาง
5-10 ปีขึ้น ซึ่งแผนดังกล่าวจะมีการปรับรูปแบบสถาบันการเงินไทยให้มีธนาคารพาณิชย์เพียง 2
ประเภท คือ ธนาคารพาณิชย์เต็มรูปแบบ (Full-Service Bank) และธนาคารพาณิชย์เพื่อ
รายย่อย โดยในช่วง 1 – 3 ปีแรกของแผน
จะให้เฉพาะบริษัทเงินทุนและบริษัทเครดิตฟองซิเอร์ที่เปิดดำเนินการอยู่
ในขณะนี้และมีคุณสมบัติเหมาะสมยื่นขออนุญาตปรับสถานะเป็นธนาคารพาณิชย์หรือธนาคารพาณิชย์เพื่อรายย่อย
ซึ่งจะส่งผลให้จำนวนสถาบันการเงินลดลง แต่การแข่งขันจะสูงขึ้น

3.2.3 การจัดหาผลิตภัณฑ์และบริการ

(1) แหล่งที่มาของเงินทุน

แหล่งที่มาของเงินทุนของธนาคาร นอกจากมาจากเงินกองทุน ได้แก่ ทุนที่ออกและชำระแล้ว
เงินสำรองตามกฎหมาย และกำไรจากการดำเนินงานแล้ว
เงินทุนส่วนใหญ่ของธนาคารยังมีแหล่งที่มาจาก 2 แหล่งใหญ่ ๆ ที่สำคัญ ได้แก่
เงินรับฝากจากประชาชน และเงินกู้ยืมระยะยาว
ซึ่งเป็นแหล่งเงินทุนที่ได้จากการออกหุ้นกู้ด้อยสิทธิตามแผนการจัดตั้งธนาคารที่จำกัดขอบเขตธุรกิจ
ซึ่งจะครบกำหนดชำระปี 2551 จำนวน 3,000 ล้านบาท
หุ้นกู้ด้อยสิทธิตามโครงการช่วยเพิ่มเงินกองทุนชั้นที่ 2 ซึ่งจะครบกำหนดชำระปี 2552 และ 2553
จำนวน 51 ล้านบาท และ 54 ล้านบาท ตามลำดับ และเงินกู้ยืมระยะสั้น
ซึ่งเป็นแหล่งเงินทุนที่ได้จากรายการระหว่างธนาคารและตลาดเงิน

ธนาคารมีนโยบายในการจัดหาเงินทุน โดยพิจารณาปัจจัยด้านสภาพคล่องเป็นหลัก นอกจากนี้
ยังพิจารณาถึงความต้องการในการใช้เงิน ปริมาณการให้สินเชื่อ
นโยบายในการบริหารความเสี่ยงจากการเปลี่ยนแปลงอัตราดอกเบี้ย ความเสี่ยงด้านสภาพคล่อง
รวมถึงความสัมพันธ์ของระยะเวลาคงเหลือตามสัญญาของ
แหล่งที่มาและใช้ไปของเงินทุนของธนาคาร รวมทั้งปัจจัยภายนอกต่าง ๆ ประกอบ ได้แก่
อัตราเงินเฟ้อ ภาวะเศรษฐกิจภายในประเทศ ภาวะเศรษฐกิจโลก
และอัตราดอกเบี้ยของตลาดโดยรวม

(2) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

เมื่อปี 2543 ธนาคารมีการจัดหาเงินทุนจากบริษัทเงินทุน ธนชาติ จำกัด (มหาชน) ผู้ถือหุ้นรายใหญ่
โดยได้ออกและเสนอขายหุ้นกู้ด้อยสิทธิไม่มีหลักประกัน อายุหุ้นกู้ 8 ปี ครบกำหนดชำระปี 2551
มูลค่ารวม 3,000 ล้านบาท ซึ่งในปี 2546 บริษัทเงินทุน ธนชาติ จำกัด (มหาชน)
ได้ทำการจำหน่ายหุ้นกู้ดังกล่าวทั้ง 3,000 ล้านบาท ออกไปหมดแล้ว
จึงไม่ถือเป็นรายการที่ธนาคารจัดหาเงินทุนจากผู้ถือหุ้นรายใหญ่

นอกจากนี้ ธนาคารยังให้กู้ยืมเงินแก่บริษัทบริหารสินทรัพย์ เอ็น เอฟ เอส จำกัด
ซึ่งเป็นบริษัทบริหารสินทรัพย์ที่มีเงินทุนธนชาติจัดตั้งขึ้นโดยถือหุ้นทั้งหมด
เพื่อรับโอนสินทรัพย์ด้อยคุณภาพของกลุ่มธนชาติไปบริหารและ จัดการตามแนวนโยบายของทางการ
โดยมีจำนวนเงินให้กู้ยืม ณ สิ้นปี 2546 เป็น 3,000 ล้านบาท คิดเป็นร้อยละ 9.12
ของจำนวนเงินให้กู้ยืมทั้งสิ้น ทั้งนี้
จำนวนเงินให้กู้ยืมทั้งหมดมีวัตถุประสงค์การให้กู้ยืมเพื่อให้บริษัทบริหาร สินทรัพย์ เอ็น เอฟ เอส
จำกัด ใช้เป็นแหล่งเงินทุนในการรับซื้อสินทรัพย์ด้อยคุณภาพจากบริษัทเงินทุน เอกชาติ จำกัด
(มหาชน) (ชื่อเดิมของธนาคาร) โดยได้รับอนุญาตจากธนาคารแห่งประเทศไทย

(3) ความสามารถในการดำรงเงินกองทุน

ณ วันที่ 31 ธันวาคม 2546 และ 2545 อัตราส่วนการดำรงเงินกองทุนของธนาคารคำนวณตาม
หลักเกณฑ์ที่กำหนดโดยธนาคารแห่งประเทศไทย คิดเป็นร้อยละ 26.86 และ 32.34 ตามลำดับ
สาเหตุที่อัตราส่วน
เงินกองทุนต่อสินทรัพย์เสี่ยงลดลงเนื่องจากสินทรัพย์เสี่ยงที่เพิ่มขึ้นตามการขยายตัวของธุรกิจ
และระยะเวลาคงเหลือของหุ้นกู้ด้อยสิทธิไม่ถึง 5 ปี ทำให้การนับเป็นเงินกองทุนชั้นที่ 2
เริ่มลดลงร้อยละ 20 ต่อปี
อย่างไรก็ตามธนาคารยังคงสามารถรักษาระดับของการดำรงเงินกองทุนต่อสินทรัพย์เสี่ยงให้สูงกว่าเกณฑ์ขั้นต่ำตามประกาศของกระทรวงการคลังเรื่องการขออนุญาตจัดตั้งธนาคารที่จำกัดขอบเขตธุรกิจ
คือ มีอัตราส่วนเงินกองทุนทั้งหมดต่อสินทรัพย์เสี่ยงไม่ต่ำกว่าร้อยละ 15 เป็นระยะเวลา 2 ปี
นับจากวันที่เปิดดำเนินการ หลังจากนั้นจึงดำรงในเกณฑ์ปกติ คือ
เงินกองทุนทั้งหมดต่อสินทรัพย์เสี่ยงไม่ต่ำกว่าร้อยละ 8.5
ตามหลักเกณฑ์ที่ธนาคารแห่งประเทศไทยกำหนด โดยธนาคารเองมีนโยบายใน
การดำรงเงินกองทุนต่อสินทรัพย์เสี่ยงให้สูงเกินกว่าหลักเกณฑ์ที่ธนาคารแห่งประเทศไทยกำหนด

(4) สภาพคล่อง

ธนาคารมีนโยบายการบริหารสภาพคล่องของธนาคารให้เป็นไปอย่างมีประสิทธิภาพ
โดยมีวัตถุประสงค์หลักในการดำรงสินทรัพย์สภาพคล่องให้เป็นไปตามหลักเกณฑ์ของธนาคารแห่งประเทศไทย
และเพื่อให้มีการบริหารสภาพคล่องและหนี้สินอย่างสมดุล
การบริหารสภาพคล่องของธนาคารอยู่ภายใต้การดูแลของคณะกรรมการบริหารสภาพคล่องและอัตราดอกเบี้ย
ซึ่งประกอบด้วย เจ้าหน้าที่บริหารระดับสูงของธนาคาร เพื่อทำหน้าที่ในการวาง
แนวทางการบริหารสินทรัพย์และหนี้สิน กำหนดแนวทางและทบทวนนโยบายการลงทุนของธนาคาร
รวมถึงการกำหนดแผนการลงทุนในกิจการต่าง ๆ ของบริษัทในเครือที่เกี่ยวข้อง
ซึ่งคณะกรรมการดังกล่าวนี้จะทำการประชุมกันทุกสัปดาห์ เพื่อพิจารณาความเสี่ยงด้านสภาพคล่อง
รายได้ด้านดอกเบี้ยรับและดอกเบี้ยจ่าย โครงสร้างของสินทรัพย์และหนี้สินทั้งระยะสั้นและระยะยาว
รวมถึงผลกระทบต่อสภาพคล่องของธนาคารอันเกิดจากสภาวะเศรษฐกิจการเงินของตลาดเงินและตลาดทุน
ทั้งภายในและนอกประเทศ รวมทั้งกำหนดนโยบาย โครงสร้างอัตราดอกเบี้ย (ทั้งคงที่และลอยตัว)
ให้สัมพันธ์กับโครงสร้างเงินทุนของธนาคาร นอกจากนี้
ยังได้มีฝ่ายบริหารความเสี่ยงร่วมดูแลรับผิดชอบ ในการจัดทำ Interest Rate Gap Analysis
และ Liquidity Gap Analysis เพื่อวัดผลกระทบของอัตราดอกเบี้ยและสภาพคล่อง
และมีการกำหนดเพดานสำหรับการปล่อยสินเชื่อให้กับภาคธุรกิจต่าง ๆ
เพื่อป้องกันผลกระทบที่อาจจะเกิดขึ้นจากการดำเนินธุรกิจ

3.3 ธุรกิจหลักทรัพย์

แบ่งการดำเนินงานออกเป็น 2 ประเภทธุรกิจ ได้แก่ ธุรกิจหลักทรัพย์ และธุรกิจจัดการลงทุน

3.3.1 ธุรกิจหลักทรัพย์

 3.3.1.1 ลักษณะผลิตภัณฑ์และบริการ

บริษัทหลักทรัพย์ ธนชาติ จำกัด
ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้ประกอบธุรกิจหลักทรัพย์
3 ประเภท ได้แก่ การเป็นนายหน้าซื้อขายหลักทรัพย์ การค้าหลักทรัพย์
และการจัดจำหน่ายหลักทรัพย์ ตามใบอนุญาตเลขที่ 014/2540 และได้รับอนุญาตให้ประกอบธุรกิจอื่น
ๆ ที่ เกี่ยวเนื่องกัน โดยลักษณะบริการของบริษัทฯ เป็นดังนี้

(1) การเป็นนายหน้าซื้อขายหลักทรัพย์

บริษัทเป็นสมาชิกตลาดหลักทรัพย์แห่งประเทศไทยหมายเลข 16 ตั้งแต่ปี 2518
(ในขณะที่ยังเป็นบริษัทเงินทุนหลักทรัพย์ ธนชาติ จำกัด)
โดยให้บริการเป็นตัวแทนนายหน้าซื้อขายหลักทรัพย์ในตลาดหลักทรัพย์แห่งประเทศไทยให้แก่นักลงทุนทั่วไป
สถาบันในประเทศ และสถาบันต่างประเทศ ที่มุ่งเน้นการให้คำแนะนำในการลงทุนที่รวดเร็ว
ข้อมูลการวิเคราะห์หลักทรัพย์ที่ดีและทันต่อเหตุการณ์ และสามารถลดความเสี่ยงแก่นักลงทุน

ในด้านประสิทธิภาพข้อมูลและคำแนะนำการซื้อขายหลักทรัพย์ บริษัทได้ให้ข้อมูลเพื่อ
การตัดสินใจลงทุนในหลักทรัพย์จดทะเบียน
โดยมุ่งเน้นข้อมูลเชิงปัจจัยพื้นฐานและเพิ่มข้อมูลสนับสนุนเชิงเทคนิค
เพื่อให้บริการแก่เจ้าหน้าที่การตลาดและลูกค้าในการตัดสินใจลงทุนในหลักทรัพย์และคิดค่านายหน้าร้อยละ
0.25

บริษัทเปิดให้บริการข้อมูลและซื้อขายหลักทรัพย์ผ่านระบบอินเตอร์เน็ต ทางเว็บไซต์
www.natseconline.com โดยลูกค้าสามารถส่งคำสั่งซื้อขาย ยกเลิกคำสั่งซื้อขายด้วยตนเอง
และสามารถรับรู้ข้อมูลเกี่ยวกับการซื้อขายหลักทรัพย์ได้ทุกเวลา ข้อมูลที่นำเสนอ ได้แก่
ข้อมูลเกี่ยวกับการซื้อขายหลักทรัพย์ สถานะการลงทุนส่วนตัวของลูกค้า
รวมถึงข้อมูลข่าวสารและบทวิเคราะห์ต่าง ๆ อันเป็นประโยชน์ต่อการตัดสินใจลงทุน

นอกจากนี้ บริษัทได้เปิดให้บริการข้อมูลและบริการซื้อขายผ่านโทรศัพท์เคลื่อนที่ระบบ GSM 2 Watt
และระบบ CDMA2000 1X (Mx-Broker) ซึ่งลูกค้าสามารถเรียกดูข้อมูลหุ้นแบบ Real Time
ส่งคำสั่งซื้อขาย ยกเลิกคำสั่งซื้อขาย ตรวจสอบสถานะคำสั่ง สถานะการลงทุนส่วนตัว
และกราฟข้อมูลย้อนหลังได้

นโยบายการรับลูกค้า

บริษัทมีนโยบายทั่วไปในการรับลูกค้าดังนี้

1) ต้องเป็นผู้บรรลุนิติภาวะแล้ว และอายุไม่เกิน 70 ปี

2) ต้องไม่เป็นลูกค้าที่พบรายชื่อใน Black List
และไม่อยู่ในระหว่างการทำสัญญาผ่อนชำระหนี้กับบริษัท

3) ต้องไม่เป็นบุคคลล้มละลาย

4) ไม่เป็นตัวแทนของบุคคลอื่น (Nominee)

5) ต้องไม่เปิดบัญชีร่วมกับบุคคลอื่น

นอกจากนี้บริษัทมีนโยบายให้เจ้าหน้าที่การตลาดพิจารณารับลูกค้าแต่ละรายโดยคำนึงถึง
ความต้องการของลูกค้า ความเสี่ยงที่ลูกค้ารับได้ตามความเหมาะสมของลูกค้าแต่ละราย
รวมถึงความเสี่ยงของบริษัท
และกำหนดให้เจ้าหน้าที่การตลาดศึกษารายละเอียดของลูกค้าที่จะเปิดบัญชีเพิ่มเติมเพื่อประกอบในการรับลูกค้าและการเปิดบัญชีดังนี้

1) วัตถุประสงค์ในการลงทุนของลูกค้า

2) ประสบการณ์ด้านการลงทุนของลูกค้า

3) ฐานะทางการเงินและข้อจำกัดในการลงทุนของลูกค้า

4) พื้นฐานความรู้ความเข้าใจในการลงทุนของลูกค้า

5) รูปแบบของการให้บริการที่เหมาะสมสำหรับลูกค้า

นโยบายในการกำหนด Margin ของหลักทรัพย์

นโยบายกำหนดรายชื่อหลักทรัพย์ที่ให้ยืมใน Credit Balance โดยคณะกรรมการบริหารจะเป็น
ผู้กำหนดคุณสมบัติของบริษัทที่จะปล่อยกู้ เพื่อเป็นแนวทางการปฏิบัติงานอย่างกว้าง ๆ ดังนี้

1) ต้องเป็นหุ้นที่อยู่ใน SET 50

2) ต้องเป็นหุ้นที่มีปริมาณการซื้อขายสูง

3) ต้องเป็นหุ้นที่มีผลการดำเนินงานดี

4) ไม่มีการขึ้นเครื่องหมาย DS หรือ SP

5) ไม่เป็นหุ้นที่อยู่ในกลุ่มระหว่างการฟื้นฟูการดำเนินการ

6) มีความผันผวนด้านราคาค่อนข้างต่ำ

ส่วนการอนุมัติรายชื่อหลักทรัพย์ที่จะปล่อยกู้ในบัญชี Credit Balance จะกระทำโดย
คณะกรรมการพิจารณาเครดิต ซึ่งจะพิจารณาอนุมัติรายชื่อหลักทรัพย์
แต่ละบริษัทตามที่ส่วนบริหารความเสี่ยงเสนอ
และจะทำการทบทวนเพื่อเสนอรายชื่อให้คณะกรรมการพิจารณาเครดิต อนุมัติเป็นประจำทุกเดือน

นโยบายการอนุมัติวงเงินซื้อหลักทรัพย์

บริษัทมีนโยบายทั่วไปในการอนุมัติวงเงินซื้อหลักทรัพย์ดังนี้

  ------------------------------------------------------------------------
  วงเงินเปิดบัญชี      อำนาจอนุมัติ
  ---------------- -------------------------------------------------------
  ไม่เกิน 1 ล้านบาท   ผู้ช่วยผู้อำนวยการฝ่ายการตลาด + ผู้จัดการส่วนเปิดบัญชีและข้อมูลลูกค้า

  ไม่เกิน 3 ล้านบาท   ผู้อำนวยการฝ่ายการตลาด หรือผู้จัดการสาขา หรือ
                   ผู้จัดการส่วนประสานงานสาขา

                   + ผู้ช่วยผู้จัดการส่วนเปิดบัญชีและข้อมูลลูกค้า

  ไม่เกิน 5 ล้านบาท   ผู้อำนวยการฝ่ายการตลาด หรือ ผู้จัดการส่วนประสานงานสาขา

                   + ผู้จัดการส่วนเปิดบัญชีและข้อมูลลูกค้า

  ไม่เกิน 10 ล้านบาท  ผู้อำนวยการฝ่ายการตลาด 2 ท่าน + ผู้จัดการส่วนเปิดบัญชีและข้อมูลลูกค้า
                   หรือ

                   ผู้อำนวยการฝ่ายการตลาด 1 ท่าน +
                   ผู้อำนวยการฝ่ายเปิดบัญชีและบริหารความเสี่ยง

  ไม่เกิน 20 ล้านบาท  กรรมการผู้จัดการ + ผู้จัดการส่วนเปิดบัญชีและข้อมูลลูกค้า

  ไม่เกิน 40 ล้านบาท  คณะกรรมการพิจารณาเครดิต พิจารณาลงนามอนุมัติโดยใช้เสียงข้างมาก

                   และเสียงข้างมากต้องมีเสียงของกรรมการผู้จัดการรวมอยู่ด้วย

  เกินกว่า 40 ล้านบาท คณะกรรมการบริหาร พิจารณาลงนามอนุมัติโดยใช้เสียงข้างมาก

                   และเสียงข้างมากต้องมีเสียงของประธานคณะกรรมการบริหารรวมอยู่ด้วย
                   หรือ

                   คณะกรรมการบริษัท
                   พิจารณาลงนามอนุมัติมากกกว่ากึ่งหนึ่งของคณะกรรมการบริษัท
  ------------------------------------------------------------------------

(2) การค้าหลักทรัพย์

บริษัทมีนโยบายลงทุนระยะยาว ซึ่งได้กำหนดนโยบายการลงทุนโดยพิจารณาจากปัจจัยต่อไปนี้

(2.1)
เป็นบริษัทจดทะเบียนในตลาดหลักทรัพย์และนอกตลาดหลักทรัพย์ที่มีพื้นฐานทางธุรกิจดีเพื่อให้ได้รับผลตอบแทนจากเงินปันผลและกำไร
(Capital Gain) ในระยะยาว

(2.2) เพื่อสร้างพันธมิตรในการดำเนินธุรกิจในระยะยาวของบริษัทและกลุ่มธุรกิจของบริษัท

(2.3) เพื่อให้มีการกระจายความเสี่ยงในการดำเนินธุรกิจ

(3) การจัดจำหน่ายหลักทรัพย์

บริษัทมีนโยบายประกอบกิจการจัดจำหน่ายหลักทรัพย์
ทั้งในรูปแบบที่เป็นธุรกิจต่อเนื่องจากการเป็นที่ปรึกษาทางการเงินและการเข้าไปร่วมกับสถาบันการเงินหรือบริษัทเงินทุนหลักทรัพย์อื่น
ๆ
ในการจำหน่ายหลักทรัพย์ซึ่งอาจจะทำในบทบาทของผู้จัดการการจัดจำหน่ายและรับประกันการจำหน่าย
(Lead Underwriter) ผู้จัดจำหน่ายและรับประกันการจัดจำหน่าย (Underwriter)
หรือตัวแทนจำหน่ายหลักทรัพย์

(4) ที่ปรึกษาทางการเงิน

เป็นที่ปรึกษาทางการเงินในด้านต่าง ๆ เช่น ให้คำปรึกษาด้านการระดมทุนเพื่อเข้าเป็นบริษัท
จดทะเบียนในตลาดหลักทรัพย์ ให้คำปรึกษาด้านการจัดโครงสร้าง การควบรวมกิจการ
การร่วมลงทุน การศึกษาความเป็นไปได้ของโครงการ เป็นต้น

(5) นายทะเบียนหลักทรัพย์

ให้บริการดูแลและจัดทำงานทะเบียนหลักทรัพย์ให้แก่บริษัทที่ออกหลักทรัพย์

(6) บริการอื่นๆ เป็นที่ปรึกษาการลงทุน (Financial Planning Advisor)
ทำหน้าที่ขายผลิตภัณฑ์ของกลุ่มธนชาติทั้งหมด
รวมทั้งการให้บริการติดต่อประสานงานกับสถาบันการเงิน และให้คำปรึกษาหรือให้บริการ
ข้อมูลเกี่ยวกับสถาบันการเงินหรือบริษัททั่วไป

 3.3.1.2 การตลาดและภาวะการแข่งขัน

 (1) นโยบายและลักษณะตลาด

(1.1) กลยุทธ์ในการแข่งขัน

บริษัทมุ่งเน้นให้บริการที่มีคุณภาพแก่ลูกค้าตามนโยบายการดำเนินธุรกิจแบบ “Premium Broker”
โดยการส่งเสริมการพัฒนาคุณภาพสินค้า และบุคลากรต่าง ๆ
ทั้งเจ้าหน้าที่การตลาดและเจ้าหน้าที่วิเคราะห์หลักทรัพย์
โดยจัดให้มีการอบรมบุคลากรอย่างต่อเนื่องตลอดทั้งปี
รวมถึงมีการจัดรายการส่งเสริมการขายให้กับลูกค้า เช่น การให้โอกาสในการจองหุ้น IPO
ที่บริษัทเป็นผู้จัดจำหน่ายกับนักลงทุนรายย่อยและนักลงทุนหน้าใหม่
การเข้าร่วมเป็นสมาชิกชมรมบริการด้วยคุณภาพ บริษัทยังเสนอประโยชน์แก่ลูกค้า
โดยการจัดสัมมนาให้ความรู้กับลูกค้าอย่าง ต่อเนื่อง
ทั้งลูกค้าในกรุงเทพและสำนักงานสาขาต่างจังหวัด นอกจากนี้บริษัทยังได้จัดการอบรมความรู้
สำหรับลูกค้าที่ยังไม่เคยลงทุนอีกด้วย

(1.2) ลักษณะลูกค้า

ในปี 2546 บริษัทให้บริการเป็นนายหน้าซื้อขายหลักทรัพย์ ทั้งลูกค้าในประเทศและ ต่างประเทศ
โดยปริมาณการซื้อขายของบริษัทสามารถแบ่งออกได้เป็นของลูกค้าในประเทศร้อยละ 93 และลูกค้า
ต่างประเทศร้อยละ 7
ซึ่งเปลี่ยนแปลงค่อนข้างมากจากปีก่อนที่มีสัดส่วนป0ริมาณการซื้อขายของลูกค้าในประเทศ ร้อยละ 69
และลูกค้าต่างประเทศร้อยละ 31 เนื่องจากในปี 2546 Sub Broker
ที่เคยส่งคำสั่งซื้อขายผ่านบริษัทได้รับการยกฐานะเป็น Broker หมดแล้ว ส่วนปริมาณการซื้อขายจาก
Internet ประมาณร้อยละ 2.48 ของปริมาณการซื้อขาย ทั้งหมดของบริษัท
สำหรับรายได้ค่านายหน้าธุรกิจหลักทรัพย์ บริษัทมิได้พึ่งพารายได้จากลูกค้ารายใดรายหนึ่งเกิน
ร้อยละ 30 ของรายได้ค่านายหน้ารวมของบริษัท

(1.3) การจัดจำหน่ายและช่องทางการจัดจำหน่าย

บริษัทมีช่องทางการให้บริการลูกค้าได้อย่างครอบคลุมทั้งในกรุงเทพฯ ปริมณฑล และ ต่างจังหวัด
โดยในปัจจุบันมีสาขาทั้งสิ้น 8 แห่ง ประกอบด้วย ภูเก็ต หาดใหญ่ เชียงใหม่ สุราษฎร์ธานี ราชบุรี
สระบุรี ท่าพระ และ เพลินจิต ในปี 2547
คาดการณ์ว่าจะเปิดบริการเพิ่มตามนโยบายของกลุ่มธนชาติอีกประมาณ 4 สาขา

 (2) ภาวะอุตสาหกรรมและการแข่งขัน

(2.1) ภาวะอุตสาหกรรม

 ธุรกิจที่ปรึกษาทางการเงินและการจัดจำหน่ายหลักทรัพย์ 

ภาวะเศรษฐกิจการเงินและตลาดทุนของประเทศมีผลอย่างมากต่อการดำเนินธุรกิจ ด้านวาณิชธนกิจ
ในช่วง 2-3 ปีที่ผ่านมา
ประเทศไทยเกิดภาวะวิกฤติเศรษฐกิจภาคธุรกิจส่วนใหญ่ต่างมีปัญหาทางการเงินทำให้เกิดความไม่คล่องตัวในการดำเนินธุรกิจ
สถานการณ์ต่าง ๆ ทั้งในและนอกประเทศก็ไม่เอื้ออำนวย ต่อการระดมทุน
และการนำบริษัทเข้าจดทะเบียนในตลาดหลักทรัพย์ก็ไม่ค่อยได้รับการตอบรับมากนัก
จากที่ผ่านมาพบว่าในปี 2544 มีบริษัทเข้าจดทะเบียนในตลาดหลักทรัพย์เพียง 7 บริษัท ปี 2545 มี
18 บริษัท แต่เมื่อสถานการณ์เปลี่ยนแปลงไปในทางที่ดีขึ้น บริษัทต่าง ๆ
เริ่มมีการทำธุรกรรมและมีระดมทุนกันมากขึ้น มีการนำบริษัทเข้า จดทะเบียนในตลาดหลักทรัพย์
และการซื้อหรือควบรวมกิจการเพิ่มมากขึ้น โดยในปี 2546 มีบริษัทใหม่เข้า
จดทะเบียนในตลาดหลักทรัพย์เพิ่มกว่า 30 บริษัท
ทำให้รายได้จากการเป็นที่ปรึกษาทางการเงินและค่าธรรมเนียมในการกระจายหุ้นเพิ่มขึ้น

จากการที่รัฐบาลให้การสนับสนุนภาคเอกชนด้วยการลดอัตราภาษีเงินได้นิติบุคคลของบริษัทจดทะเบียน
และการผ่อนคลายเกณฑ์ในการรับหลักทรัพย์ของทั้งตลาดหลักทรัพย์และตลาดหลักทรัพย์ใหม่
ส่งผลให้การระดมทุนและการนำบริษัทเข้าจดทะเบียนในตลาดหลักทรัพย์มีแนวโน้มเพิ่มสูงขึ้น
นอกจากนี้ภาครัฐยังมีการผลักดันให้มีการแปรรูปรัฐวิสาหกิจด้วยการกระจายหุ้นสู่สาธารณชนและนำบริษัทเข้าจดทะเบียนในตลาด
หลักทรัพย์ ดังนั้นในปี 2547 คาดว่าจะมีการแข่งขันกันมากขึ้น
โดยการแข่งขันจะเน้นไปในด้านคุณภาพ
ความเชี่ยวชาญในการให้บริการให้คำแนะนำและการแก้ปัญหาให้กับลูกค้า
รวมถึงสามารถสร้างมูลค่าเพิ่มและประโยชน์ให้กับลูกค้าได้

 ธุรกิจนายหน้าซื้อขายหลักทรัพย์ 

ปริมาณการซื้อขายหลักทรัพย์ในตลาดหลักทรัพย์แห่งประเทศไทยในปี 2546 ปรับตัวเพิ่มขึ้นโดยตลอด
ถึงแม้ว่าในไตรมาสที่ 1 ภาวะการลงทุนในตลาดหลักทรัพย์ค่อนข้างซบเซา
เป็นผลจากเศรษฐกิจไทยและภาวะสงครามในอิรักยังไม่มีความชัดเจน
โดยมีมูลค่าการซื้อขายเฉลี่ยอยู่ที่ 5,995 ล้านบาทต่อวัน แต่ หลังจากไตรมาสที่ 1 เหตุการณ์ต่าง ๆ
เปลี่ยนแปลงไปในทางที่ดีขึ้น ส่งผลให้การลงทุนในตลาดหลักทรัพย์ปรับตัวเพิ่มขึ้นเป็นอย่างมาก โดย
ณ วันที่ 31 ธันวาคม 2546 ดัชนีตลาดหลักทรัพย์ปิดที่ 772.15 จุด เพิ่มขึ้นจากปี 2545 415.67
จุด หรือร้อยละ 116 มีมูลค่าซื้อขายเฉลี่ย 19,030 ล้านบาทต่อวัน โดยดัชนีปิดที่ระดับสูงสุดที่
776.78 จุด และปิดที่ระดับต่ำสุดที่ 347.55 จุด ส่วนมูลค่าการซื้อขายมีปริมาณสูงสุดในวันเดียวถึง
64,264 ล้านบาท ซึ่งนับเป็นสถิติใหม่ในตลาดหลักทรัพย์
หลังจากที่ตลาดหลักทรัพย์ประสบปัญหาซบเซามานานนับตั้งแต่เหตุการณ์ปิด 56 บริษัทเงินทุน
ปัจจัยภายนอกและภายในที่สำคัญที่ส่งผลให้ดัชนีราคาและมูลค่าการซื้อขายเฉลี่ยต่อวันในปี 2546
เพิ่มมากกว่าปี 2545 ได้แก่ การใช้หนี้กองทุนการเงินระหว่างประเทศ (IMF) จำนวน 4.8
พันล้านเหรียญสหรัฐในช่วงต้นปีของรัฐบาล
โดยรัฐบาลชำระคืนหนี้ก้อนสุดท้ายให้กับไอเอ็มเอฟเมื่อเดือนกรกฎาคม 2546
การเพิ่มการลงทุนในประเทศทั้งจากภาครัฐและภาคเอกชน
ผลประกอบการของบริษัทจดทะเบียนที่เพิ่มขึ้นเป็นส่วนใหญ่ การทยอยปรับอันดับ
ความน่าเชื่อถือของสถาบันจัดอันดับชั้นนำของโลก เศรษฐกิจไทยปี 2546 มีทิศทางขาขึ้น
และการที่ประเทศไทยได้
รับเกียรติเป็นเจ้าภาพจัดประชุมสุดยอดผู้นำกลุ่มความร่วมมือทางเศรษฐกิจแห่งภาคพื้นเอเชียแปซิฟิกครั้งที่11

ในปี 2546 ธุรกิจหลักทรัพย์ได้รับประโยชน์ค่อนข้างมากจากปัจจัยสำคัญ 3 ประการ ได้แก่
การขยายตัวของสินเชื่อในระดับสูง โดยเฉพาะสินเชื่อเช่าซื้อ
ภาพรวมของอัตราผลตอบแทนจากการลงทุนในตลาดหุ้นและตลาดตราสารหนี้อยู่ในระดับที่ค่อนข้างสูง
ทำให้ผลตอบแทนจากเงินลงทุนของบริษัทหลักทรัพย์ปรับตัวเพิ่มขึ้นด้วย
และมูลค่าการซื้อขายหลักทรัพย์เฉลี่ยต่อวันอยู่ในเกณฑ์ดี ทำให้รายได้ในส่วนของค่าธรรมเนียม
การซื้อขายหลักทรัพย์ปรับตัวเพิ่มขึ้นอย่างมาก โดยผลการดำเนินงานงวดสิ้นสุดวันที่ 31 ธันวาคม
2546 ของบริษัท
จดทะเบียนในตลาดหลักทรัพย์ในกลุ่มธุรกิจหลักทรัพย์ส่วนใหญ่มีกำไรสุทธิเพิ่มขึ้นจากปีก่อน
โดยเฉพาะบริษัท หลักทรัพย์พัฒนสินมีกำไรสุทธิ 154.802 ล้านบาท เพิ่มขึ้นถึงร้อยละ 5,477

สำหรับแนวโน้มธุรกิจหลักทรัพย์ในปี 2547 คาดว่าจะขยายตัวอย่างต่อเนื่อง
เนื่องจากอัตราดอกเบี้ยมีแนวโน้มที่จะทรงตัวอยู่ในระดับต่ำ
สินเชื่อมีการขยายตัวตามการขยายตัวของเศรษฐกิจของประเทศ
และมูลค่าตลาดที่จะเติบโตขึ้นตามจำนวนบริษัทที่คาดว่าจะทยอยเข้าจดทะเบียนในตลาดหลักทรัพย์ค่อนข้างมากไม่น้อยกว่า
50 บริษัทในปี 2547 เพื่อรับสิทธิประโยชน์ด้านภาษีที่จะหมดลงในปี 2548 โดยเฉพาะหุ้นรัฐวิสาหกิจ
ขนาดใหญ่ ซึ่งจะส่งผลให้มีเม็ดเงินไหลเข้าสู่ตลาดทุนมากขึ้น
รวมถึงการที่คนไทยเริ่มที่จะเปลี่ยนจากเงินฝากและหรือเงินลงทุนในตราสารหนี้มาเป็นเงินลงทุนในหุ้น
เพราะคาดว่าอัตราดอกเบี้ยจะทรงตัวในระดับต่ำ
และในช่วงที่ผ่านมามีการไถ่ถอนสลิปส์หรือแคปจากธนาคารพาณิชย์จำนวนมากทำให้เงินฝากจำนวนหนึ่งไหลเข้ามาลงทุนในตลาด
เพิ่มมากขึ้น นอกจากนี้ยังมีการคาดการณ์กันว่านักลงทุนต่างชาติจะกลับมาลงทุนเพิ่มมากขึ้น

ตารางสรุปสภาวะตลาดหลักทรัพย์แห่งประเทศไทย

[]ดัชนีตลาดหลักทรัพย์และปริมาณการซื้อขายโดยเฉลี่ยในช่วงเดือน มกราคม ถึง ธันวาคม 2546

ตารางแสดงสถิติของตลาดหลักทรัพย์แห่งประเทศไทยระหว่างปี 2544 ถึง 2546

  ------------------------------ -------------- ------------- -------------
  (Million Baht)                 2544           2545          2546

  SET Index ( Close )            303.85         356.48        772.15

  Turnover Value                 1,577,758      2,047,422     4,700,473

  Daily Turnover Value           6,440          8,357         19,030

  Market Dividend Yield (%)      2.06           2.72          1.81

  Market P/E Ratio               4.92           6.98          13.65

  Newly Listed Companies         7              18            23

  Number of Listed Securities    449            471           524
  ------------------------------ -------------- ------------- -------------

ที่มา : ตลาดหลักทรัพย์แห่งประเทศไทย

ฐานะการซื้อขายสุทธิของนักลงทุนประเภทต่าง ๆ

หน่วย : ล้านบาท

+------------------------------+------------+------------+-------------+
|                              | 2546       | 2545       | 2544        |
+------------------------------+------------+------------+-------------+
| นักลงทุนสถาบัน                  | 19,742     | 13,708     | -538        |
+------------------------------+------------+------------+-------------+
| นักลงทุนต่างชาติ                 | -24,538    | 14,338     | -6,426      |
+------------------------------+------------+------------+-------------+
| นักลงทุนรายย่อย                 | 4,796      | -28,046    | 6,963       |
+------------------------------+------------+------------+-------------+
| มูลค่าการซื้อขายเฉลี่ยต่อวัน         | 19,030     | 8,366      | 6,440       |
+------------------------------+------------+------------+-------------+
| มูลค่าการซื้อขายรวม              | 4,700,473  | 2,047,442  | 1,577,758   |
+------------------------------+------------+------------+-------------+

ที่มา: ตลาดหลักทรัพย์แห่งประเทศไทย

(2.2) การแข่งขัน

ปัจจุบันมีบริษัทหลักทรัพย์ที่เป็นสมาชิกตลาดหลักทรัพย์แห่งประเทศไทยและเปิด ดำเนินการอยู่จำนวน
36 บริษัท โดยเป็นบริษัทหลักทรัพย์ที่จดทะเบียนในตลาดหลักทรัพย์แห่งประเทศไทยจำนวน 9 บริษัท

ตารางแสดงมูลค่าการซื้อขายแบ่งตามบริษัทหลักทรัพย์รายบริษัท

ระหว่างเดือนมกราคม ถึง เดือนธันวาคม 2546

  ------- -------- ---------------- ------------ --------------- ------- --------- ---------------- ------------ ---------------
  ลำดับที่   บริษัท     เจ้าหน้าที่การตลาด   ส่วนแบ่งตลาด   ปริมาณการซื้อขาย   ลำดับที่   บริษัท      เจ้าหน้าที่การตลาด   ส่วนแบ่งตลาด   ปริมาณการซื้อขาย

  1       KIMENG   387              11.46%       1,077,080       11      UOBKHST   111              2.99%        280,994

  2       ZMICO    224              7.20%        676,775         12      GLOBLEX   137              2.93%        275,512

  3       AST      363              7.07%        664,884         13      PHILIP    170              2.91%        273,214

  4       KGI      252              5.23%        491,527         14      ASSET     68               2.86%        268,756

  5       CNS      172              3.81%        358,495         15      AYS       143              2.63%        246,779

  6       BLS      192              3.49%        328,360         16      NATSEC    160              2.46%        231,042

  7       TSC      89               3.36%        315,438         17      TRINITY   125              2.42%        227,639

  8       DBSV     89               3.25%        305,836         18      ASL       137              2.34%        219,580

  9       SCBS     107              3.21%        302,066         19      KKS       122              2.28%        214,405

  10      PHATRA   32               3.04%        285,803         20      UBSW      8                2.25%        211,424

                                                                 Total                              3,857        100%
  ------- -------- ---------------- ------------ --------------- ------- --------- ---------------- ------------ ---------------

 (2.3) สถานภาพและศักยภาพการแข่งขัน

จากการที่บริษัทไม่มีนโยบายในการลดค่านายหน้าเพื่อแย่งชิงส่วนแบ่งทางการตลาด
ทำให้บริษัทมุ่งแข่งขันกับบริษัทหลักทรัพย์ที่มีนโยบายในการดำเนินธุรกิจคล้ายคลึงกัน ได้แก่
บริษัทหลักทรัพย์ พัฒนสิน จำกัด (มหาชน), บริษัทหลักทรัพย์ ทิสโก้ จำกัด, บริษัทหลักทรัพย์
เกียรตินาคิน จำกัด เป็นต้น บริษัทเชื่อมั่นในความสามารถในการแข่งขัน
นอกเหนือจากการเป็นบริษัทในกลุ่มธนชาติซึ่งทำธุรกิจทางด้านการเงิน
และมีชื่อเสียงเป็นที่ยอมรับมานาน
มีผู้บริหารที่มีความสามารถนำพาบริษัทผ่านพ้นช่วงวิกฤติเศรษฐกิจของประเทศมาได้แล้ว บริษัท
หลักทรัพย์ ธนชาติ
สามารถสร้างความเชื่อมั่นให้กับลูกค้าที่มาใช้บริการด้วยการที่บริษัทมีบริการทางการเงินที่ครบวงจร
คุณภาพของเจ้าหน้าที่การตลาด ความครบถ้วนของบทวิเคราะห์ทั้ง Fundamental และ
Technical ทำให้บริษัทสามารถให้คำแนะนำลูกค้าได้อย่างมีคุณภาพ

 3.3.1.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัทดำเนินกิจการโดยใช้แหล่งเงินทุนจากส่วนของผู้ถือหุ้นซึ่งประกอบด้วยทุนจดทะเบียนและกำไรสะสมเป็นหลัก

(2) เงินลงทุน

บริษัทมีนโยบายการลงทุนที่มุ่งเน้นการลงทุนในระยะยาว
ซึ่งจะดำเนินการตามหลักเกณฑ์และเงื่อนไขที่คณะกรรมการบริษัทกำหนดไว้
โดยลงทุนในหลักทรัพย์ใดหลักทรัพย์หนึ่งไม่เกินร้อยละ 30 ของมูลค่า การลงทุนทั้งหมด หรือร้อยละ
25 ของทุนจดทะเบียนที่เรียกชำระแล้วของบริษัท ทั้งนี้บริษัทสามารถลงทุนใน
หลักทรัพย์ใดหลักทรัพย์หนึ่งได้ถึงร้อยละ 100 ของทุนจดทะเบียนที่เรียกชำระแล้วของบริษัท
หากมีลักษณะที่จะก่อให้เกิดประโยชน์แก่บริษัทหรือกลุ่มธุรกิจของบริษัท

บริษัทมีการกระจายความเสี่ยงในการลงทุน
โดยไม่ลงทุนในหลักทรัพย์ใดหลักทรัพย์หนึ่งในจำนวนที่มากเกินไป
ซึ่งเป็นการลงทุนทั้งในตลาดและนอกตลาดหลักทรัพย์
โดยที่การลงทุนทั้งหมดของบริษัทจะต้องไม่ทำให้อัตราส่วนสินทรัพย์สภาพคล่องสุทธิ (Net Capital
Rules) ของบริษัทต่ำกว่าเกณฑ์ที่กำหนดโดยทางการ

(3) สัดส่วนการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

บริษัทจัดหาเงินทุนจากทุนจดทะเบียนจำนวน 1,500 ล้านบาท และกำไรสะสมของบริษัท
ซึ่งมีบริษัทเงินทุน ธนชาติ จำกัด (มหาชน) เป็นผู้ถือหุ้นรายใหญ่ ในส่วนของการให้กู้ยืม
ทางบริษัทได้ให้ทางบริษัทเงินทุน ธนชาติ จำกัด (มหาชน)
กู้ยืมในรูปแบบของการฝากตั๋วสัญญาใช้เงิน (PN) จำนวน 1,120 ล้านบาท ณ เดือนธันวาคม 2546

(4) การดำรงเงินกองทุนสภาพคล่องสุทธิ (Net Capital Rules)

การดำรงเงินกองทุนสภาพคล่องสุทธิของบริษัทหลักทรัพย์ ธนชาติ จำกัด ณ วันที่ 31 ธันวาคม 2546
เท่ากับร้อยละ 153 และ ณ วันที่ 31 ธันวาคม 2545 เท่ากับร้อยละ 863
ซึ่งสูงกว่าเกณฑ์ขั้นต่ำที่สำนักงาน คณะกรรมการ ก.ล.ต. กำหนดไว้ คือ ไม่ต่ำกว่าร้อยละ 7

3.3.2 ธุรกิจจัดการลงทุน

 3.3.2.1 ลักษณะผลิตภัณฑ์และบริการ

ดำเนินการโดยบริษัทหลักทรัพย์จัดการกองทุน ธนชาติ จำกัด (บลจ.ธนชาติ)
เป็นบริษัทร่วมทุนระหว่างบริษัทเงินทุน ธนชาติ จำกัด (มหาชน) (ถือหุ้นร้อยละ 74.99)
กับธนาคารออมสิน (ถือหุ้นร้อยละ 25)
และเป็นหนึ่งในบริษัทจัดการกลุ่มแรกที่ได้รับการคัดเลือกให้ได้รับใบอนุญาตประกอบธุรกิจจัดการกองทุนรวมในเดือนมีนาคม
2535 ต่อมาในปี 2540 และ 2544 ได้รับอนุญาตให้ประกอบธุรกิจจัดการกองทุนส่วนบุคคล
และกองทุนสำรอง เลี้ยงชีพ ตามลำดับ ณ วันที่ 31 ธันวาคม 2546 บลจ. ธนชาติ
มีผู้บริหารและพนักงานทั้งสิ้น 116 คน

บริการของ บลจ.ธนชาติ อยู่ในรูปของกองทุนแบบต่าง ๆ
ที่เหมาะสมกับความต้องการของผู้ลงทุนรายย่อย ผู้ลงทุนรายใหญ่
หรือผู้ลงทุนประเภทสถาบันที่ต้องการลงทุนในตลาดเงินและตลาดทุน บริการของบริษัท ได้แก่

 (1) กองทุนรวม เป็นเครื่องมือในการลงทุนสำหรับนักลงทุนที่รวมเงินเข้าด้วยกันเป็นเงินกองใหญ่ 

 (2) กองทุนส่วนบุคคล เป็นเครื่องมือในการลงทุนสำหรับนักลงทุนรายใหญ่หรือคณะบุคคลที่ต้องการความเป็นส่วนตัว และสามารถปรับเปลี่ยนแนวทางการลงทุนได้คล่องตัว

 (3) กองทุนสำรองเลี้ยงชีพ เป็นกองทุนที่จัดตั้งขึ้นด้วยความสมัครใจของนายจ้างและลูกจ้าง เพื่อเป็นหลักประกันความมั่นคงในชีวิตของลูกจ้างในยามเกษียณอายุการทำงาน ออกจากงาน เสียชีวิต หรือทุพพลภาพ จนเป็นเหตุให้ไม่สามารถทำงานได้

(4) บริการอื่น ๆ ที่เกี่ยวเนื่อง เช่น ให้บริการด้านนายทะเบียนของผู้ถือหน่วยลงทุน
ให้บริการด้านเป็นผู้ชำระบัญชีของกองทุนรวม
ให้บริการด้านการให้คำปรึกษาหรือให้บริการด้านงานสนับสนุนแก่บริษัท หลักทรัพย์อื่นและบริษัททั่วไป
ได้แก่ งานปฏิบัติการ งานเทคโนโลยีสารสนเทศ เป็นต้น

 3.3.2.2 การตลาดและภาวะการแข่งขัน

 (1) นโยบายและลักษณะตลาด

 (ก) กลยุทธ์การแข่งขัน

บริษัทกำหนดกลยุทธ์ทางการตลาดและกลยุทธ์การจัดการลงทุนในเชิงรุก
ตลอดจนพยายามสร้างผลิตภัณฑ์หรือบริการ
ที่สามารถตอบสนองความต้องการของลูกค้าให้ได้รวดเร็วและมีคุณภาพ
ผ่านทีมการตลาดของบริษัทเองและผู้ถือหุ้นที่เป็นสถาบันการเงินชั้นนำของประเทศจำนวน 2 แห่ง
ทั้งภาครัฐและภาคเอกชน ที่มีการให้บริการทางการเงินที่ครบวงจร

ปัจจุบัน บลจ.ธนชาติ เน้นการทำตลาด กองทุนรวมที่เสนอขายแก่ประชาชนทั่วไป (Public
Mutual Fund) ให้มีความหลากหลาย
โดยมีนโยบายการลงทุนในหลักทรัพย์ที่มีความเสี่ยงและผลตอบแทนในระดับแตกต่างกันให้ผู้ลงทุนเลือกลงทุนได้อย่างเหมาะสม
ในด้านการเสนอขายหน่วยลงทุน บลจ.ธนชาติ จะเสนอขาย หน่วยลงทุนโดยตรงต่อผู้สนใจลงทุน
โดยจัดให้มีบุคลากรที่มีคุณสมบัติพร้อมและได้รับความเห็นชอบจากสำนักงาน ก.ล.ต.
เพื่อให้คำแนะนำในการลงทุนในกองทุนรวม
ที่มีนโยบายการลงทุนเหมาะสมกับความต้องการของผู้ลงทุน แต่ละราย
นอกจากนี้ยังเสนอขายผ่านตัวแทนสนับสนุนที่เป็นสถาบันการเงินที่ได้รับความเห็นชอบจากสำนักงาน
ก.ล.ต.

(ข) กลุ่มลูกค้าเป้าหมาย

บริษัทเน้นกลุ่มเป้าหมายในเขตกรุงเทพฯ ปริมณฑล และจังหวัดหลักของประเทศ
โดยจะขยายกลุ่มเป้าหมายโดยคำนึงถึงการรักษาคุณภาพของการให้บริการเป็นหลัก
ทั้งนี้ได้กำหนดกลุ่มลูกค้าเป้าหมาย แตกต่างกันในแต่ละธุรกิจ ดังนี้

1) ธุรกิจจัดการกองทุนรวม ลูกค้าหรือผู้ถือหน่วยของกองทุนรวมประกอบด้วย บุคคล และนิติบุคคล
ตลอดจนผู้ถือหน่วยลงทุนที่มีภูมิลำเนากระจายไปทั่วทุกจังหวัดของประเทศไทย

2) ธุรกิจจัดการกองทุนรวมส่วนบุคคล ลูกค้ากลุ่มเป้าหมาย ได้แก่ บุคคลธรรมดา คณะบุคคล
และสถาบันต่าง ๆ

3) ธุรกิจจัดการกองทุนสำรองเลี้ยงชีพ ลูกค้ากลุ่มเป้าหมาย ได้แก่
นิติบุคคลที่จดทะเบียนในประเทศไทย และรัฐวิสาหกิจ สำหรับกลุ่มเป้าหมายของ บลจ.ธนชาติ คือ
นิติบุคคลที่ยังไม่ได้จัดตั้งกองทุนสำรองเลี้ยงชีพ

(ค) การจำหน่ายและช่องทางการจำหน่าย

แบ่งออกเป็น 2 ช่องทางหลัก ได้แก่

1) การขายผ่านฝ่ายการตลาดของ บลจ.ธนชาติ

ปัจจุบัน บลจ.ธนชาติ ใช้ระบบเจ้าหน้าที่การตลาด ซึ่งเป็นพนักงานประจำของบริษัท
เป็นผู้จำหน่ายหน่วยลงทุนของกองทุนภายใต้การจัดการ พนักงานเหล่านี้
ผ่านการอบรมและการทดสอบหลักสูตร ผู้ขายหน่วยลงทุนระดับ 1 หรือ IP (Investment
Planner) เป็นจำนวน 32 ราย และหลักสูตรผู้ขายหน่วยลงทุนระดับ 2 หรือ FG (Fundamental
Guide) เป็นจำนวน 52 ราย

2) การขายผ่านตัวแทนสนับสนุนการขายและรับซื้อคืนหน่วยลงทุน

เพื่อเพิ่มช่องทางการจำหน่าย บลจ.ธนชาติ ได้แต่งตั้งสถาบันการเงินที่เป็นทั้งธนาคารพาณิชย์
บริษัทหลักทรัพย์และบริษัทเงินทุน
เป็นตัวแทนขายและรับซื้อคืนหน่วยลงทุนของกองทุนภายใต้การจัดการ

 (2) ภาวะอุตสาหกรรมและการแข่งขัน

ในปี 2546 มีบริษัทหลักทรัพย์จัดการลงทุน (บลจ.) ที่ได้รับอนุญาตจากกระทรวงการคลังทั้งสิ้น 14
บริษัท โดยบริษัทหลักทรัพย์จัดการลงทุนที่มีขนาดทรัพย์สินภายใต้การจัดการใหญ่ที่สุด 5 อันดับแรก
ได้แก่ บลจ.เอ็มเอฟซี บลจ.กรุงไทย บลจ.กสิกรไทย บลจ.อยุธยาเจเอฟ และ บลจ.ทหารไทย
ตามลำดับ โดยมีส่วนแบ่งตลาดใน กองทุนรวมที่เสนอขายแก่ประชาชนทั่วไป (Public Mutual
Fund) รวมกันคิดเป็นร้อยละ 63.92 ของมูลค่าทรัพย์สินสุทธิรวมของทั้งระบบ
ทั้งนี้ส่วนแบ่งการตลาดส่วนใหญ่ยังเป็นของบริษัทจัดการที่เป็นบริษัทในกลุ่มธนาคารพาณิชย์ ซึ่งมี
ข้อได้เปรียบในด้านการจำหน่ายหน่วยลงทุนผ่านสาขาธนาคารที่มีอยู่ทั่วประเทศ

การแข่งขันในธุรกิจกองทุนรวมนั้น ส่วนใหญ่มุ่งเน้นที่ลักษณะและประเภทของกองทุนรวม
(Products) และช่องทางการจำหน่าย (Place)
โดยเฉพาะรูปแบบกองทุนที่ตรงตามความต้องการและสร้างโอกาสในการได้รับผลตอบแทนที่สูงขึ้นในลักษณะต่าง
ๆ ให้แก่ผู้สนใจลงทุนและผู้มีเงินออม โดยพิจารณาให้สอดคล้องกับ
สถานการณ์ตลาดเงินตลาดทุนในแต่ละช่วงเวลา

ในส่วนของ บลจ.ธนชาติ ดำเนินธุรกิจจัดการกองทุนครอบคลุมทั้ง กองทุนรวม กองทุน ส่วนบุคคล
และกองทุนสำรองเลี้ยงชีพ โดยมีส่วนแบ่งตลาดดังรายละเอียดดังนี้

 ธุรกิจกองทุนรวม 

ณ วันที่ 31 ธันวาคม 2546 บริษัทหลักทรัพย์จัดการกองทุน ธนชาติ จำกัด มีมูลค่า
ทรัพย์สินสุทธิของกองทุนรวมที่เสนอขายประชาชนทั่วไป (Public Mutual Fund)
ภายใต้การจัดการทั้งสิ้น 29,596.68 ล้านบาท มีส่วนแบ่งทางการตลาดร้อยละ 6.74[1]
เป็นลำดับที่ 6 ในผู้ประกอบการทั้งหมด
โดยแยกเป็นมูลค่าทรัพย์สินสุทธิของกองทุนรวมเพื่อการเลี้ยงชีพทั้งสิ้น 411.54 ล้านบาท
มีส่วนแบ่งทางการตลาดร้อยละ 4.94 เป็นลำดับที่ 5 ในผู้ประกอบการทั้งหมด

ธุรกิจกองทุนส่วนบุคคล

ณ วันที่ 31 ธันวาคม 2546 บลจ.ธนชาติ มีจำนวนกองทุนภายใต้การบริหาร 51 กองทุน
มีมูลค่าทรัพย์สินสุทธิ 2,071.46 ล้านบาท คิดเป็นส่วนแบ่งทางการตลาดร้อยละ 1.47 (ข้อมูลสิ้นสุด
ณ พ.ย. 46)

ธุรกิจกองทุนสำรองเลี้ยงชีพ

ณ วันที่ 31 ธันวาคม 2546 บลจ.ธนชาติ มีจำนวนกองทุนภายใต้การบริหาร 23 กองทุน
มีมูลค่าทรัพย์สินสุทธิ 1,472.51 ล้านบาท คิดเป็นส่วนแบ่งทางการตลาดร้อยละ 0.60
จำนวนสมาชิก 13,555 ราย

กองทุนภายใต้การจัดการ

ณ วันที่ 31 ธันวาคม 2546 บลจ.ธนชาติ มีกองทุนรวมภายใต้การจัดการรวม 37 กองทุน ซึ่ง
กองทุนทั้งหมดมีมูลค่าทรัพย์สินสุทธิรวมเท่ากับ 31,697.83 ล้านบาท
โดยแยกเป็นกองทุนรวมที่เสนอขายประชาชน ทั่วไป (Public Mutual Fund) 30 กองทุน
มีมูลค่าทรัพย์สินสุทธิ 29,185.14 ล้านบาท กองทุนรวมรวมเพื่อการเลี้ยงชีพ 4 กองทุน
มีมูลค่าทรัพย์สินสุทธิ 411.54 ล้านบาท นอกจากนี้ บลจ.ธนชาติ
ยังมีกองทุนรวมเพื่อแก้ไขปัญหาสถาบัน การเงิน 1 กองทุน มีมูลค่าทรัพย์สินสุทธิ 659.59 ล้านบาท
และกองทุนรวมอสังหาริมทรัพย์และสิทธิเรียกร้อง 2 กองทุน มีมูลค่าทรัพย์สินสุทธิ 1,441.56
ล้านบาท ทั้งนี้ ได้แบ่งแยกกองทุนภายใต้การจัดการออกตามประเภทและนโยบายในการลงทุนได้ดังนี้
คือ

1. กองทุนรวมที่มีนโยบายลงทุนในตราสารทุน (Equity Fund) จำนวน 9 กองทุน
รวมมูลค่าทรัพย์สินสุทธิ 9,858.77 ล้านบาท

2. กองทุนรวมที่มีนโยบายลงทุนในตราสารหนี้ (Fixed Income Fund) จำนวน 10 กองทุน
รวมมูลค่าทรัพย์สินสุทธิ 7,844.09 ล้านบาท

3. กองทุนรวมที่มีนโยบายลงทุนผสมระหว่างตราสารทุนและตราสารหนี้ (Flexible Fund และ
Balance Fund) จำนวน 11 กองทุน รวมมูลค่าทรัพย์สินสุทธิ 11,482.27 ล้านบาท

4. กองทุนรวมเพื่อการเลี้ยงชีพที่มีนโยบายการลงทุนในตราสารทุน (Equity Fund) จำนวน 1
กองทุน รวมมูลค่าทรัพย์สินสุทธิ 191.55 ล้านบาท

5. กองทุนรวมเพื่อการเลี้ยงชีพที่มีนโยบายการลงทุนในตราสารหนี้ (Fixed Income Fund)
จำนวน 2 กองทุน รวมมูลค่าทรัพย์สินสุทธิ 207.72 ล้านบาท

6. กองทุนรวมเพื่อการเลี้ยงชีพที่มีนโยบายการลงทุนในตราสารการเงิน (Money Market Fund)
จำนวน 1 กองทุน รวมมูลค่าทรัพย์สินสุทธิ 12.27 ล้านบาท

7. กองทุนรวมเพื่อแก้ไขปัญหาสถาบันการเงิน (Mutual Fund for Resolving Financial
Institution problem) จำนวน 1 กองทุน รวมมูลค่าทรัพย์สินสุทธิ 659.59 ล้านบาท

8. กองทุนรวมอสังหาริมทรัพย์และสิทธิเรียกร้อง (Property and Loan Fund) จำนวน 2
กองทุน รวมมูลค่าทรัพย์สินสุทธิ 1,441.56 ล้านบาท

สำหรับกองทุนส่วนบุคคลจำนวน 51 กองทุน มีทั้งกองทุนที่เน้นลงทุนในตราสารทุนและ ตราสารหนี้
ขณะที่กองทุนสำรองเลี้ยงชีพโดยส่วนใหญ่ จะเน้นลงทุนในตราสารหนี้ที่มีความมั่นคงเป็นหลัก

ในธุรกิจที่มีการแข่งขันสูง บลจ.ธนชาติ มุ่งเน้นการเพิ่มศักยภาพของบุคลากรด้านการจัดการ กองทุน
ทั้งในส่วนของผู้จัดการกองทุน ซึ่งรับผิดชอบการลงทุนตามความชำนาญเฉพาะด้าน
และพนักงานผู้ทำหน้าที่ขายที่มีความรู้และคุณสมบัติพร้อมต่อการให้คำแนะนำที่เหมาะสมกับผู้ถือหน่วยลงทุนและผู้สนใจลงทุนทั่วไป
โดยเน้นการให้บริการที่ใกล้ชิด สม่ำเสมอ
และมีมาตรฐานในการให้คำแนะนำอยู่บนพื้นฐานจรรยาบรรณและวิชาการที่ดี
รวมถึงการพัฒนากองทุนให้มีรูปแบบหลากหลายครบถ้วนตามความต้องการของผู้ลงทุนแต่ละกลุ่ม
และเสนอกองทุนใหม่ ๆ
เพื่อเป็นเครื่องมือที่ช่วยให้ผู้ลงทุนสามารถสร้างโอกาสในการลงทุนได้สอดคล้องกับความเป็นไปของตลาดเงินและตลาดทุนของประเทศ

แนวโน้มของธุรกิจจัดการกองทุนในปี 2547
คาดว่าธุรกิจกองทุนรวมและกองทุนส่วนบุคคลจะเติบโตสูงตามการขยายตัวของตลาดทุนของประเทศซึ่งฟื้นตัวขึ้นตามภาวะเศรษฐกิจ
ประกอบกับผู้มีเงินออมเริ่มให้ความสนใจกับการลงทุนในทางเลือกอื่น ๆ
นอกเหนือจากเงินฝากมากขึ้น
ส่วนหนึ่งเป็นผลมาจากภาวะอัตราดอกเบี้ยเงินฝากที่ต่ำต่อเนื่องเป็นเวลานาน
อย่างไรก็ตามการแข่งขันในธุรกิจจัดการกองทุนมีแนวโน้มจะสูงขึ้นด้วย
เนื่องจากบริษัทหลักทรัพย์จัดการกองทุนใหม่ ๆ จะเริ่มทยอยเข้าสู่ธุรกิจ
ทั้งจากการขยายธุรกิจของธนาคารพาณิชย์ และจากเครือข่ายของธุรกิจจัดการลงทุนในต่างประเทศ

 3.3.2.3 การจัดหาผลิตภัณฑ์หรือบริการ

บริษัทมีแหล่งที่มาของเงินทุนจากสองแหล่ง คือ จากทุนของบริษัทที่ได้รับจากการจดทะเบียนหุ้นสามัญ
และจากกำไรสะสมที่เพิ่มมากขึ้นจากการประกอบกิจการเท่านั้น เนื่องจากสำนักงาน ก.ล.ต.
กำหนดห้ามมิให้ธุรกิจจัดการกองทุนรวมกู้ยืมเงินโดยเด็ดขาด
เนื่องจากอาจทำให้บริษัทที่ดำเนินธุรกิจจัดการลงทุนไม่มีความเป็นอิสระเพียงพอในการดูแลทรัพย์สินหรือเงินลงทุนของประชาชนโดยทั่วไป

3.4 ธุรกิจประกัน

แบ่งเป็น 2 ประเภทธุรกิจ ได้แก่ ธุรกิจประกันภัย ดำเนินการโดยบริษัท ธนชาติประกันภัย จำกัด
โดยให้บริการประกันวินาศภัยทุกประเภท ทั้งการประกันภัยสำหรับธุรกิจ
และการประกันภัยสำหรับบุคคลทั่วไป ส่วนธุรกิจประกันชีวิตดำเนินการโดยบริษัท
ธนชาติซูริคประกันชีวิต จำกัด ซึ่งเป็นบริษัทร่วมทุนระหว่างบริษัทเงินทุน ธนชาติ จำกัด (มหาชน)
กับกลุ่มซูริค ไฟแนนเชียล เซอร์วิส ประเทศสวิสเซอร์แลนด์
ซึ่งเป็นผู้นำในการให้บริการทางการเงินของโลก ประกอบธุรกิจหลักประเภทธุรกิจประกันชีวิต
สำหรับสถาบันและองค์กร และสำหรับบุคคลทั่วไป

3.4.1 ธุรกิจประกันภัย

3.4.1.1 ลักษณะผลิตภัณฑ์และบริการ

บริษัท ธนชาติประกันภัย จำกัด มีสำนักงานใหญ่ตั้งอยู่ที่กรุงเทพฯ มีสำนักงานสาขา 3 แห่งอยู่ที่
จังหวัดภูเก็ต อำเภอหาดใหญ่ จังหวัดสงขลา และจังหวัดสุราษฎร์ธานี
บริษัทได้รับอนุญาตจากกระทรวงพาณิชย์ให้ประกอบธุรกิจรับประกันวินาศภัย ตามใบอนุญาตเลขที่
6/2540 โดยมีประเภทของการประกันภัยที่ให้บริการดังนี้

(1) บริการรับประกันวินาศภัย

การประกันวินาศภัยมี 4 ประเภท
แต่ละประเภทส่วนใหญ่จะมีขอบเขตความคุ้มครองและเงื่อนไขข้อยกเว้นเป็นมาตรฐานสากล
เพียงแต่วงเงินที่คุ้มครองเท่านั้นจะแตกต่างกันตามความต้องการซื้อของผู้เอาประกันภัยแต่ละราย ทั้ง
4 ประเภทของการประกันวินาศภัย ประกอบด้วย

(1.1) การประกันอัคคีภัย

คุ้มครองความเสียหายอันเกิดจากไฟไหม้ ฟ้าผ่า
และการระเบิดของแก๊สที่ใช้ในครัวเรือนและสามารถซื้อภัยอื่น ๆ เพิ่มเติม

(1.2) การประกันภัยรถยนต์

คุ้มครองความสูญเสียหรือเสียหายอันเกิดจากการใช้รถยนต์ แยกเป็น

(1.2.1) การประกันภัยรถยนต์ภาคบังคับตามพระราชบัญญัติคุ้มครองผู้ประสบภัยจากรถ

(1.2.2) การประกันภัยรถยนต์ภาคสมัครใจ แบ่งออกเป็น 3 แบบ ได้แก่

(1.2.2.1) คุ้มครองรถของตนเอง รวมทั้งทรัพย์สินและร่างกายของบุคคล ภายนอก
หรือที่เรียกกันทั่ว ๆ ไปว่า ประเภท 1

(1.2.2.2) คุ้มครองภัยใดภัยหนึ่งที่เกิดขึ้นกับรถของตนเอง
รวมทั้งทรัพย์สินและร่างกายของบุคคลภายนอก หรือที่เรียกกันทั่ว ๆ ไปว่า ประเภท 2

(1.2.2.3) คุ้มครองเฉพาะทรัพย์สินและร่างกายของบุคคลภายนอก หรือที่เรียกกันทั่ว ๆ ไปว่า
ประเภท 3

(1.3) การประกันภัยทางทะเลและขนส่ง

คุ้มครองความเสียหายแก่เรือและทรัพย์สินหรือสินค้าที่อยู่ในระหว่างการขนส่งทางทะเล
และขยายขอบเขตความคุ้มครองไปถึงการขนส่งสินค้าทางอากาศ และทางบก
ซึ่งต่อเนื่องกับการขนส่งทางทะเลด้วย

(1.4) การประกันภัยเบ็ดเตล็ด

แยกเป็นหลายรูปแบบตามลักษณะความเสี่ยงภัยและความต้องการของผู้เอาประกันภัย เช่น
การประกันภัยโจรกรรม การประกันภัยอุบัติเหตุส่วนบุคคล การประกันภัยความเสี่ยงภัยทุกชนิด
การประกันภัยเครื่องจักรชำรุดเสียหาย ฯลฯ

(2) ธุรกิจการลงทุน

ธุรกิจอีกส่วนหนึ่ง คือ กิจการด้านการลงทุน
บริษัทประกันวินาศภัยสามารถนำเงินสดคงเหลือไปลงทุนเพื่อแสวงหาผลประโยชน์
โดยจะต้องปฏิบัติตามประเภท สัดส่วน และเงื่อนไขที่กฎหมายกำหนดโดยเคร่งครัด
ปัจจุบันกฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์เรื่อง การลงทุนประกอบธุรกิจอื่นของบริษัทประกันวินาศภัย
บริษัทได้ใช้ความพยายามและระมัดระวังเป็นพิเศษในการเลือกพิจารณาลงทุนเพื่อให้สอดคล้องกับสภาพตลาดการเงิน
และตลาดทุน ซึ่งการลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่
เงินฝากกับสถาบันการเงินการลงทุนในพันธบัตรรัฐบาล พันธบัตรรัฐวิสาหกิจ หุ้นกู้ หรือ
ลงทุนในหลักทรัพย์จดทะเบียนทั้งระยะสั้นและระยะยาว
โดยการลงทุนของบริษัทจะคำนึงถึงสภาพคล่อง ความมั่นคง และเสถียรภาพของการลงทุนเป็นหลัก

3.4.1.2 การตลาดและภาวะการแข่งขัน

(1) นโยบายและลักษณะการตลาด

(1.1) กลยุทธ์การแข่งขัน

ปี 2546 บริษัทยังคงนโยบายรักษาอัตราการเจริญเติบโตของเบี้ยประกันภัยรับอย่าง ต่อเนื่อง
โดยเน้นขยายการขายในช่องทางจำหน่ายเดิม และเพิ่มช่องทางการจำหน่ายใหม่
รวมทั้งเตรียมความพร้อมสู่การแข่งขันในระยะยาว
โดยเน้นการเพิ่มประสิทธิภาพในการให้บริการลูกค้า โดยบริษัทฯ
ได้ปรับโครงสร้างการบริหารงานภายในองค์กร ที่ให้ความสำคัญกับความต้องการของลูกค้าเป็นหลัก
(Customer Focus) มาตั้งแต่กลางปี 2545 โดยเฉพาะหน่วยงานที่ต้องสัมผัสลูกค้า (Front)
ได้เปลี่ยนวิธีการให้บริการลูกค้า และคู่ค้า โดยยึดการบริการที่รวดเร็วเป็นหลัก
เพื่อให้สามารถตอบสนองความต้องการของลูกค้าให้ได้มากที่สุด และในปี 2546 ธนชาติประกันภัย
ตระหนักถึงความสำคัญด้านการบริการเป็นหลัก จึงให้ปี 2546 เป็นปีแห่งคุณภาพของการบริการ
โดยให้ความสำคัญกับ คุณภาพการให้บริการที่เป็นมาตรฐาน

(1.2) ลักษณะลูกค้า

กลุ่มลูกค้าหลักของบริษัท ธนชาติประกันภัย จำกัด ส่วนใหญ่ประมาณร้อยละ 95
ของจำนวนลูกค้าทั้งหมด ได้แก่
กลุ่มลูกค้ารายย่อยที่มีทุนประกันของทรัพย์สินเอาประกันอยู่ในช่วงไม่เกิน 5 ล้านบาท
โดยประเภทการประกันวินาศภัยที่ลูกค้าเลือกทำกับบริษัท ได้แก่ การประกันภัยรถยนต์
และการประกันอัคคีภัยบ้านอยู่อาศัย กลุ่มลูกค้าดังกล่าวมาจากลูกค้าสินเชื่อของบริษัทเงินทุนธนชาติ
จำกัด (มหาชน) และการทำการตลาดของบริษัทเองตลอดจนนายหน้าประกันภัย
และตัวแทนของบริษัท

สำหรับกลุ่มลูกค้าที่มีทุนประกันของทรัพย์สินเอาประกันตั้งแต่ 5 ล้านบาทขึ้นไปนั้น ได้แก่
ลูกค้ากลุ่มสถาบันองค์กรเอกชนที่ดำเนินกิจการธุรกิจในหลากหลายสาขา
ทั้งการพาณิชย์และอุตสาหกรรม โดยผลิตภัณฑ์หลัก ๆ ที่ให้บริการแก่ลูกค้ากลุ่มนี้ คือ
การประกันภัยเบ็ดเตล็ด และการประกันอัคคีภัย

จากลักษณะของฐานลูกค้าที่ได้กล่าวมาข้างต้นสามารถสรุปได้ว่า
ตั้งแต่บริษัทได้เริ่มประกอบธุรกิจประกันวินาศภัยมา มิได้มีการพึ่งพิงลูกค้ารายหนึ่งรายใดเกินร้อยละ
30 ของรายได้รวมของบริษัท
นอกจากนี้ทางบริษัทได้เปิดดำเนินการให้บริการรับประกันภัยเฉพาะแก่ลูกค้าภายในประเทศเท่านั้น

(2) ภาวะอุตสาหกรรมและการแข่งขัน

ภาวะอุตสาหกรรมประกันวินาศภัยไทยปี 2546 ยังคงเติบโตต่อเนื่องจากปี 2545 โดยปี 2546
มีเบี้ยประกันภัยรับโดยตรงจากการประมาณการของบริษัท ไทยรับประกันภัยต่อ จำกัด (มหาชน)
72,030 ล้านบาท เพิ่มขึ้นจากปีที่ผ่านมา 9,584 ล้านบาท หรือมีอัตราการขยายตัวร้อยละ 15.3
ส่วนใหญ่เป็นการเพิ่มขึ้นของ การประกันภัยรถยนต์ที่มีอัตราการขยายตัวสูงถึงร้อยละ 19.4
อันเป็นผลจากการฟื้นตัวของเศรษฐกิจไทยอย่าง ต่อเนื่องและมีเสถียรภาพ โดยบริษัท
ธนชาติประกันภัย มีรายได้จากการรับประกันภัยจำนวน 454.91 ล้านบาท เพิ่มขึ้น 131.36
ล้านบาท หรือเพิ่มขึ้นร้อยละ 40.60 เมื่อเทียบกับปีก่อน
เป็นผลมาจากการขยายฐานลูกค้าอย่างมากในทุกผลิตภัณฑ์ (Product) ของการประกันภัย
ซึ่งเป็นผลมาจากการฟื้นตัวของเศรษฐกิจไทยอย่างต่อเนื่อง
ตลอดจนผู้บริโภคเชื่อมั่นในภาพรวมของระบบเศรษฐกิจจึงทำให้มีการใช้จ่าย การลงทุน
ส่งผลให้ตลาดประกันภัยโดยรวมมี การขยายตัว

ณ วันที่ 30 กันยายน 2546 มีบริษัทที่ประกอบธุรกิจประกันวินาศภัยจำนวน 71 แห่ง
เป็นบริษัทในประเทศ 66 แห่ง และสาขาบริษัทต่างประเทศ 5 แห่ง
ส่งผลการแข่งขันในธุรกิจประกันภัยรุนแรงมาก กลยุทธ์ที่บริษัทประกันวินาศภัยต่าง ๆ
นิยมใช้กันในการแข่งขันในช่วง 1-2 ปีที่ผ่านมา เริ่มปรับเปลี่ยนจากเดิมที่นิยมใช้การตัดราคา
และเพิ่มผลประโยชน์ค่าตอบแทนให้กับนายหน้า
หรือตัวแทนมาเป็นการแข่งขันด้านการบริการที่เน้นประโยชน์ให้กับ ผู้เอาประกันภัยมากขึ้น
โดยบริษัทต่าง ๆ ให้ความสำคัญกับความต้องการของลูกค้า (Customer Focus)
ไม่ว่าจะเป็นการแข่งขันการให้บริการหลังการขายในประเภทการประกันภัยรถยนต์
หรือการปรับปรุงคุณภาพการบริงานให้เป็นมาตรฐาน
เพื่อเป็นการประกันคุณภาพมาตรฐานการให้บริการ รวมทั้งการลงทุนพัฒนาเทคโนโลยีสารสนเทศต่าง
ๆ

+-----------------+----------------+---------------------+-----------+
| ตารางแ          |                |                     |           |
| สดงจำนวนบริษัทประ |                |                     |           |
| กันภัยในประเทศไทย |                |                     |           |
|                 |                |                     |           |
| ณ วันที่ 30 กันยายน |                |                     |           |
| 2546            |                |                     |           |
+-----------------+----------------+---------------------+-----------+
| ประเภทของธุรกิจ   | บริษัทในประเทศ   | สาขาบริษัทต่างประเทศ   | รวม       |
+-----------------+----------------+---------------------+-----------+
| ประกันชีวิต        | 24             | 1                   | 25        |
+-----------------+----------------+---------------------+-----------+
| ประกันวินาศภัย     | 66             | 5                   | 71        |
+-----------------+----------------+---------------------+-----------+
| ประกันสุขภาพ      | 6              | 0                   | 6         |
+-----------------+----------------+---------------------+-----------+
| ประกันภัยต่อ       |                |                     |           |
+-----------------+----------------+---------------------+-----------+
| ประกันชีวิต        | 1              | 0                   | 1         |
+-----------------+----------------+---------------------+-----------+
| ประกันวินาศภัย     | 1              | 0                   | 1         |
+-----------------+----------------+---------------------+-----------+
| รวม             | 98             | 6                   | 104       |
+-----------------+----------------+---------------------+-----------+

เบี้ยประกันภัยรับโดยตรงของธุรกิจประกันวินาศภัย สำหรับเดือน มกราคม – กันยายน 2546

หน่วย : พันบาท

  ---- --------------- --------------- ------------------ ----------- -------------------- --------------- ------------------- --------- ----------- ------------
       บริษัท            การประกันอัคคีภัย   ภัยทางทะเลและขนส่ง               การประกันภัยรถยนต์                      การประกันภัยเบ็ดเตล็ด                         รวมทั้งสิ้น

                                       ตัวเรือ              สินค้า        โดยข้อบังคับแห่งกฎหมาย   โดยความสมัครใจ   อุบัติเหตุส่วนบุคคล       สุขภาพ     อื่นๆ         

  1    วิริยะประกันภัย     105,907         5,620              17,870      1,440,766            5,198,058       38,038              24,408    76,206      6,906,873

  2    ทิพยประกันภัย      499,090         59,909             64,823      112,550              820,236         184,433             19,088    2,360,789   4,120,918

  3    กรุงเทพประกันภัย   525,679         64,938             133,178     114,126              1,731,775       35,154              36,205    1,350,853   3,991,908

  4    สัมพันธ์ประกันภัย    9,164           0                  2,288       347,579              1,537,240       14,700              0         9,108       1,920,079

  5    สินมั่นคงประกันภัย   52,445          0                  8,650       262,540              1,453,533       121,242             0         0           1,898,410

                       1,192,285       130,467            226,809     2,277,571            10,740,842      393,567             79,701    3,796,956   18,838,188

  33   ธนชาติประกันภัย    41,362          1,090              2,464       18,323               375,217         2,175               0         114,174     554,805

       ส่วนแบ่งตลาด      0.65%           0.45%              0.12%       0.30%                1.56%           0.10%               0.00%     1.19%       1.08%

       รวมทั้งสิ้น         6,399,983       242,782            2,062,317   6,093,609            24,081,278      2,113,471           939,730   9,592,594   51,525,764
  ---- --------------- --------------- ------------------ ----------- -------------------- --------------- ------------------- --------- ----------- ------------

ที่มา : กรมการประกันภัย กระทรวงพาณิชย์

แนวโน้มธุรกิจประกันภัยในปี 2547 คาดว่าจะขยายตัวสูงขึ้น โดยประมาณการว่าจะมีเบี้ยรับ
ประกันภัยโดยตรงรวม 238,100 ล้านบาท เพิ่มขึ้นจากปี 2546 ประมาณร้อยละ 17
ปัจจัยที่ส่งผลให้ธุรกิจประกันภัยมีการขยายตัวสูงขึ้นในปี 2547 คือ
นโยบายส่งเสริมให้ประชาชนในระดับรากหญ้าได้ทำประกันภัยของรัฐบาล ภายใต้การนำของ ฯพณฯ
นายกรัฐมนตรี พ.ต.ท. ดร. ทักษิณ ชินวัตร อาทิ โครงการประกันภัยอุบัติเหตุเอื้ออาทร
ซึ่งจะขยายความคุ้มครองกรณีเสียชีวิตจากโรคภัยไข้เจ็บ โครงการประกันภัยอุบัติเหตุนักเรียน
รวมถึงนโยบาย การรณรงค์ให้ทำประกันภัยรถยนต์ภาคบังคับอย่างต่อเนื่อง
นอกจากนี้ยังมีปัจจัยหนุนจากอัตราการเติบโต ทางเศรษฐกิจของประเทศไทย
ซึ่งสำนักงานคณะกรรมการพัฒนาเศรษฐกิจและสังคมแห่งชาติคาดการณ์ว่าตัวเลข GDP ในปี 2547
จะอยู่ที่ร้อยละ 7-8 รวมทั้งภาวะดัชนีตลาดหลักทรัพย์ที่ปรับตัวสูงขึ้นอย่างต่อเนื่อง ประกอบกับอัตรา
ดอกเบี้ยเงินฝากต่ำประชาชนจึงให้ความสนใจการออมเงินในรูปแบบการประกันภัยมากขึ้นด้วย

3.4.1.3 การจัดหาผลิตภัณฑ์และบริการ

(1) แหล่งที่มาของเงินทุน

บริษัท ธนชาติประกันภัย จำกัด
มีนโยบายในการจัดหาเงินทุนเพื่อใช้ในการดำเนินงานของบริษัทจากแหล่งเงินทุน 3 แหล่ง ได้แก่

(1.1) เงินรับจากการดำเนินงานของบริษัท
โดยขายความคุ้มครองในรูปกรมธรรม์ประกันภัยประเภทต่าง ๆ
การเก็บเงินค่าเบี้ยประกันภัยจากผู้เอาประกันภัย ตัวแทน นายหน้า
แหล่งเงินทุนนี้เป็นแหล่งเงินทุนที่สำคัญที่ทำให้บริษัทมีกระแสเงินสดรับเข้ามาทุกวัน

(1.2) เงินรับจากกิจการลงทุน
บริษัทนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
โดยบริษัทจะมีเงินที่ได้รับจากกิจกรรมการลงทุนดังนี้ เงินต้นจากเงินฝากประจำ ตั๋วเงิน ตั๋วเงินคลัง
หุ้นกู้ พันธบัตร หน่วยลงทุนที่ครบกำหนด หรือเงินจากการขาย หลักทรัพย์
นอกจากนี้บริษัทยังมีผลตอบแทนจากการลงทุนของสินทรัพย์ลงทุนดังกล่าวข้างต้น ได้แก่
ดอกเบี้ยที่ได้รับจากเงินฝากประจำ ตั๋วเงิน หุ้นกู้ พันธบัตร
และเงินปันผลจากการลงทุนในหลักทรัพย์หุ้นทุน

(1.3) เงินกู้ยืมจากสถาบันการเงิน บริษัทได้ทำสัญญาเบิกเงินเกินบัญชีไว้กับธนาคารพาณิชย์
และกรณีที่ต้องการใช้เงินกู้จะเบิกใช้โดยเช็ค

(2) เงินลงทุน

บริษัทได้กำหนดนโยบายเกี่ยวกับการลงทุนในหลักทรัพย์ดังนี้คือ
บริษัทมีการลงทุนในหลักทรัพย์ตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย
บริษัทจะนำเงินสดคงเหลือไปลงทุนเพื่อแสวงหาผลประโยชน์
โดยเน้นความมั่นคงปลอดภัยของเงินลงทุนเป็นสำคัญ
พิจารณาผลตอบแทนควบคู่กับความเสี่ยงให้ระมัดระวังอย่างสูงในการลงทุน
และทบทวนนโยบายการลงทุนให้ สอดคล้องกับสถานการณ์ การลงทุนของบริษัทฯ
ส่วนหนึ่งจะลงทุนในหลักทรัพย์ที่มีสภาพคล่องสูงและเปลี่ยนเป็นเงินสดได้ง่าย
ซึ่งเป็นตราสารทางการเงินระยะสั้น ได้แก่ ตั๋วเงิน เงินฝากประจำ ส่วนหนึ่งเป็นการลงทุนที่ให้
ผลตอบแทนคงที่ ได้แก่ พันธบัตรรัฐบาล หรือรัฐวิสาหกิจ หุ้นกู้
อีกส่วนหนึ่งเป็นการลงทุนในหุ้นทุนที่จดทะเบียนในตลาดหลักทรัพย์

(3) การบริหารความเสี่ยงจากการลงทุน

บริษัทบริหารความเสี่ยงจากการลงทุนโดยกระจายการลงทุนไปในหลักทรัพย์ประเภทต่าง ๆ เช่น
พันธบัตรรัฐบาล พันธบัตรรัฐวิสาหกิจ
ซึ่งบริษัทจะเน้นลงทุนในพันธบัตรที่มีระยะเวลาครบกำหนดในระยะสั้น
เพื่อป้องกันความเสี่ยงจากการเปลี่ยนแปลงของอัตราดอกเบี้ย
นอกจากนี้บริษัทยังกระจายการลงทุนไปในตั๋วเงินคลัง หุ้นกู้ หน่วยลงทุน และหุ้นสามัญ
ซึ่งหุ้นสามัญจะเลือกลงทุนในหุ้นที่มีปัจจัยพื้นฐานดี โดยจะลงทุนในสัดส่วนไม่เกินร้อยละ 20
ของมูลค่าเงินลงทุน

(4) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

- บริษัทไม่มีรายการดังกล่าว -

(5) ความสามารถในการดำรงอัตราส่วนตามประเภทธุรกิจ

บริษัทกำหนดนโยบายในการรับประกันภัยทุกประเภทแบบรัดกุม
รวมถึงกำหนดมาตรการในการบริหารความเสี่ยงภัยด้วยกลไกการประกันภัยต่อ ทั้งแบบสัญญา
และแบบเฉพาะราย เพื่อควบคุมรักษาระดับสินไหมทดแทน ( Loss Ratio)
ให้อยู่ในเกณฑ์ต่ำกว่าค่าเฉลี่ยของอุตสาหกรรมในทุกประเภทของการรับประกันภัย

(6) สภาพคล่อง

บริษัทมีนโยบายในการบริหารสภาพคล่องโดยการลงทุนในพันธบัตรรัฐบาล หุ้นกู้ภาคเอกชน
โดยจะลงทุนในตราสารรุ่นที่มีสภาพคล่องในการซื้อขายที่มาก
ซึ่งจะทำให้สามารถทำการขายเงินลงทุนดังกล่าวได้ ทันที
นอกจากนี้ยังได้มีการเปิดวงเงินเบิกเกินบัญชี และลงทุนในตั๋วสัญญาใช้เงินระยะสั้น
เพื่อสำรองสำหรับเงินสดหมุนเวียนสำหรับการดำเนินงานระยะสั้น

3.4.2 ธุรกิจประกันชีวิต

3.4.2.1 ลักษณะผลิตภัณฑ์และบริการ

บริษัท ธนชาติซูริคประกันชีวิต จำกัด เป็นบริษัท ร่วมทุนระหว่างกลุ่ม Zurich Financial
Services of Switzerland และ บริษัทเงินทุน ธนชาติ จำกัด (มหาชน)
โดยบริษัทเงินทุนธนชาติถือหุ้นร้อยละ 50 ของบริษัท ธนชาติซูริคประกันชีวิต บริษัทฯ
ได้ก่อตั้งขึ้นโดยได้รับอนุญาติให้ประกอบธุรกิจประกันชีวิตจากกรมการประกันภัย กระทรวงพาณิชย์
เมื่อวันที่ 22 ตุลาคม 2540 จวบจนวันนี้ บริษัทมีสาขา 5 สาขา และมีพนักงานทั้งสิ้น 142 คน
บริษัทให้บริการด้านความคุ้มครองชีวิต และสุขภาพ แบ่งเป็น 3 ประเภทใหญ่ ๆ
ตามลักษณะของลูกค้า ได้แก่ การประกันสามัญรายบุคคล การประกันกลุ่ม
(สำหรับสถาบันและองค์กร) และการประกันผ่านธนาคาร

3.4.2.2 การตลาดและภาวะการแข่งขัน

(1) นโยบายและลักษณะตลาด

กลยุทธ์การแข่งขันของบริษัท ธนชาติซูริคประกันชีวิต จำกัด เป็นในลักษณะของการดำเนินธุรกิจแบบ
Multi - Distribution Channel เนื่องจากบริษัทมีกลุ่มลูกค้าผู้มุ่งหวังที่ค่อนข้างหลากหลาย
แต่ละกลุ่มมีความต้องการที่แตกต่างกัน
การนำเสนอผลิตภัณฑ์และการบริการก็ย่อมแตกต่างกันออกไปด้วย ดังนั้นบริษัทจึงมี
การพัฒนาช่องทางการขายใหม่ ๆ อยู่เสมอ ที่ผ่านมา เช่น การพัฒนาทีมงานขายมืออาชีพ
การขายในรูปแบบบริษัทต่อบริษัท, การขายผ่านธนาคารและสถาบันการเงิน (Bancassurance)
การขาย Affinity Market

(2) ภาวะอุตสาหกรรมและการแข่งขัน

ในปี 2546 ที่ผ่านมา ธุรกิจประกันชีวิตมีอัตราการเจริญเติบโตที่ค่อนข้างสูง คือ ร้อยละ 16.9
เป็นผลจากปัจจัยหลักหลายประการ ได้แก่
การประกาศเพิ่มค่าลดหย่อนเบี้ยประกันชีวิตในการคำนวณภาษีเงินได้จาก 10,000 บาท เป็น
50,000 บาท
และการปรับลดอัตราดอกเบี้ยเงินฝากที่ส่งผลให้ประชาชนหันมาซื้อประกันชีวิตในรูปแบบของการออมทรัพย์มากขึ้น

ธุรกิจประกันชีวิตเป็นธุรกิจที่มีอัตราการแข่งขันสูงมาก ในปัจจุบันมีบริษัทที่ดำเนินธุรกิจประกันชีวิตรวม
25 บริษัท โดยมีบริษัทที่มีสัดส่วนเบี้ยประกันรับสูงสุดอยู่ 6 บริษัท ซึ่งมีเบี้ยประกันรับรวมกันถึงร้อยละ
90 ของเบี้ยประกันภัยรับรวม (ข้อมูล ณ 30 พฤศจิกายน 2546)

บริษัท ธนชาติซูริคประกันชีวิต จำกัด มีส่วนแบ่งในตลาดประมาณร้อยละ 1.5 อยู่ในลำดับที่ 8
(จากทั้งหมด 25 บริษัท) จากเดิมที่อยู่ในลำดับที่ 10 ในปี 2545 ถึงแม้ว่าบริษัท
ธนชาติซูริคประกันชีวิต จำกัด เริ่มดำเนินธุรกิจประกันชีวิตได้เพียง 5 ปี
บริษัทสามารถพัฒนาศักยภาพการแข่งขันของบริษัทให้ทัดเทียมบริษัทอื่น ๆ ได้อย่างงดงาม โดยในปี
2546 บริษัทมีเบี้ยประกันรับปีแรกก้าวกระโดดจากลำดับที่ 8 ในปี 2545 มาอยู่ในลำดับที่ 5 ในปี
2546 (จากทั้งหมด 25 บริษัท) ส่วนเบี้ยประกันรับรวมนั้น ขึ้นจากลำดับที่ 10 ในปี 2545
มาอยู่ในลำดับที่ 9

สำหรับแนวโน้มปี 2547 คาดว่าธุรกิจธุรกิจประกันชีวิตจะขยายตัวในอัตราที่สูง และภาวะ
การแข่งขันจะรุนแรงมากขึ้นด้วย
โดยแต่ละบริษัทจะมุ่งเน้นในการพัฒนาผลิตภัณฑ์และการบริการให้ตอบสนองความต้องการของลูกค้าให้ดียิ่งขี้น
รวมถึงการพัฒนาช่องทางการขายเพื่อให้เข้าถึงตัวลูกค้าผู้มุ่งหวังให้มี ประสิทธิภาพมากขึ้น

3.4.2.3 การจัดหาผลิตภัณฑ์และบริการ

แหล่งเงินทุนในการดำเนินธุรกิจของบริษัททั้งหมดมาจากส่วนของผู้ถือหุ้น
ซึ่งทำให้บริษัทไม่จำเป็นต้องกู้ยืมเงินมาใช้สำหรับธุรกิจของบริษัท
ตามแผนธุรกิจที่บริษัทได้วางไว้สำหรับอนาคต ในช่วงนี้บริษัทยังไม่มี
ความจำเป็นต้องเพิ่มทุนแต่อย่างใด

3.5 ธุรกิจบริหารสินทรัพย์

3.5.1 บริษัทบริหารสินทรัพย์ แม๊กซ์ จำกัด

บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตาม
พระราชกำหนดบริษัทบริหารสินทรัพย์ พ.ศ. 2541 ตามใบทะเบียนบริษัทบริหารสินทรัพย์ ฉบับที่
006/2543 เมื่อวันที่ 25 สิงหาคม 2543

3.5.1.1 ลักษณะผลิตภัณฑ์และบริการ

1. ประกอบกิจการรับซื้อหรือรับโอนสินทรัพย์ด้อยคุณภาพของสถาบันการเงิน
และหลักประกันของสินทรัพย์นั้น เพื่อนำมาบริหารหรือจำหน่ายจ่ายโอนต่อไปรวมทั้งประกอบกิจการอื่น
ๆ ที่เกี่ยวเนื่องตามที่ได้รับอนุญาตไว้ในประกาศกระทรวงการคลัง
หรือกฎหมายว่าด้วยบริษัทบริหารสินทรัพย์ หรือกฎหมายอื่นที่เกี่ยวข้อง
และให้มีอำนาจว่าจ้างหรือแต่งตั้งผู้เชี่ยวชาญในการบริหารสินทรัพย์มาดำเนินการในการบริหารสินทรัพย์
หรือกระทำการอื่นใดเพื่อประโยชน์ในการบริหารสินทรัพย์ที่รับโอนมาไม่ว่าทั้งหมดหรือบางส่วน

2. ประกอบกิจการใด ๆ ในการบริหารและฟื้นฟูลูกหนี้ที่รับซื้อหรือรับโอนมาให้สามารถดำเนิน
กิจการต่อไปได้ และมีความสามารถในการชำระหนี้ เช่น การให้กู้ยืมเงิน
การปรับปรุงโครงสร้างหนี้ หรือการประนอมหนี้การประนีประนอมยอมความกับลูกหนี้
การถือหุ้นในกิจการที่ได้มาจากการชำระหนี้ของลูกหนี้ การรับชำระหนี้ด้วย การแปลงหนี้เป็นทุน
หรือดำเนินการยื่นคำร้องขอฟื้นฟูกิจการของลูกหนี้

3. กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตาม
วัตถุประสงค์ เช่น การให้เช่า ให้เช่าซื้อ ขายลูกหนี้
ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้ ทั้งนี้
โดยมีเงื่อนไขว่า การพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้าง
ค้างไว้ไปพัฒนาต่อให้เสร็จสิ้นเท่านั้น ไม่รวมถึงการนำที่ดินเปล่าไปพัฒนา

4.
นำอสังหาริมทรัพย์รอการขายไปร่วมลงทุนกับผู้ลงทุนรายอื่นหรือบริษัทอื่นตามประกาศของธนาคารแห่งประเทศไทย

3.5.1.2 การตลาดและภาวะการแข่งขัน

(1) ลักษณะและนโยบายการตลาด

(ก) กลยุทธ์การแข่งขัน

เนื่องจากการบริหารสินทรัพย์ด้อยคุณภาพ
ซึ่งเป็นวัตถุประสงค์และนโยบายหลักของบริษัทประกอบด้วยการดำเนินการที่หลากหลาย เช่น ขาย
ให้เช่า และให้ใช้ประโยชน์อย่างใด ๆ ในทรัพย์สิน
รวมทั้งการพัฒนาอสังหาริมทรัพย์ที่ได้รับซื้อหรือรับโอนมา และที่ได้รับจากการชำระหนี้
ดังนั้นบริษัทจึงได้เตรียมการสำหรับการบริหารจัดการทรัพย์สินดังกล่าวไว้ โดยมีเป้าหมายหลัก คือ
การขายทรัพย์สินที่ได้รับโอนมาให้แก่บุคคลภายนอกที่สนใจทั่วไป ซึ่งกลยุทธ์การดำเนินงานที่ได้วางไว้
เพื่อให้การขายทรัพย์สินของบริษัทกระทำได้อย่างมี ประสิทธิภาพ
และสามารถแข่งขันกับคู่แข่งในตลาดอสังหาริมทรัพย์ได้ คือ การว่าจ้างที่ปรึกษาพิเศษด้านสินทรัพย์
รอการขายไว้เป็นการเฉพาะ เพื่อทำหน้าที่จัดเก็บข้อมูลทรัพย์สินที่จะขายกำหนดราคาขาย
บริหารทรัพย์สิน ขนาดใหญ่ที่มีมูลค่าสูง
รวมทั้งพิจารณาแต่งตั้งตัวแทนนายหน้าระดับมืออาชีพในการขายทรัพย์สินเหล่านั้น

นอกจากนี้บริษัทยังได้ให้พนักงานของบริษัทมีส่วนร่วมเป็นตัวแทนขายทรัพย์สิน
โดยได้รับค่าตอบแทนจากความสำเร็จของงานตามสมควร

ในด้านราคา
บริษัทค่อนข้างมีข้อได้เปรียบที่สามารถกำหนดราคาได้ต่ำกว่าเมื่อเทียบกับทรัพย์สินของตัวแทนขายอื่น
ซึ่งเป็นสิ่งที่ดึงดูดใจแก่ผู้ที่ให้ความสนใจ

(ข) กลุ่มลูกค้าเป้าหมาย

บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูงดังต่อไปนี้

1. ลูกหนี้ที่ยังประกอบกิจการอยู่ และมีศักยภาพพอที่จะชำระหนี้ได้

2. ลูกหนี้ที่มีหลักประกันคุ้มมูลหนี้มาก

3. ลูกหนี้ที่ถูกฟ้องร้องคดีและมีคำพิพากษาแล้ว

(ค) การจำหน่ายและช่องทางการจำหน่าย

บริษัทได้วางนโยบายการจำหน่ายทรัพย์สินที่บริษัทรับโอนมาจากลูกหนี้ ดังนี้

1. การแต่งตั้งตัวแทนขาย (Sold agent)

2. พนักงานของบริษัทร่วมขายทรัพย์สิน

3. เข้าร่วมงานประมูลขายทรัพย์สิน

(2) ภาวะอุตสาหกรรมและการแข่งขัน

ตลาดและภาวะการแข่งขัน

รายได้จากการดำเนินงานของบริษัทตั้งแต่ปี 2546 ส่วนใหญ่จะมาจากการขายทรัพย์สิน
รอการขายที่บริษัทรับโอนชำระหนี้จากลูกหนี้
ซึ่งปัจจุบันตลาดการขายทรัพย์สินซึ่งเป็นอสังหาริมทรัพย์ประเภทที่ดินว่างเปล่า
และ/หรือที่ดินพร้อมสิ่งปลูกสร้าง มีการแข่งขันกันสูงขึ้น
เพราะทรัพย์สินรอการขายจากสถาบันการเงิน ต่าง ๆ
เริ่มทยอยเข้าสู่ระบบการขายตามช่องทางต่าง ๆ ที่หลากหลายมากขึ้น
ผู้ซื้อสามารถจะกำหนดราคาหรือมีโอกาสต่อรองราคาทรัพย์สินได้มากขึ้น
เมื่อเทียบกับทรัพย์สินประเภทหรือลักษณะหรือทำเลที่ตั้งที่ใกล้เคียงกัน
และจากการที่รัฐบาลได้ออกมาตรการทางภาษีเพื่อกระตุ้นการฟื้นตัวของธุรกิจอสังหาริมทรัพย์
ส่งผลให้มีการตื่นตัวใน การซื้อขายอสังหาริมทรัพย์จากประชาชนมากขึ้น
ซึ่งภาวะดังกล่าวส่งผลดีต่อการขายทรัพย์สินของบริษัท

สภาพการแข่งขันในอุตสาหกรรม

เนื่องจากบริษัทได้รับโอนทรัพย์สินด้อยคุณภาพจากธนาคาร ดีบีเอส ไทยทนุ จำกัด (มหาชน) ดังนั้น
ภาวะการแข่งขันในทางการตลาดกับบริษัทบริหารสินทรัพย์รายอื่น หรือจากสถาบันการเงินอื่น
หรือกองทุน ต่าง ๆ จึงไม่มี อย่างไรก็ตาม
กรณีสินทรัพย์ด้อยคุณภาพที่รับโอนมาเป็นลูกหนี้ที่มีเจ้าหนี้หลายราย
อาจเกิดภาวะการแข่งขันในการใช้สิทธิทางกฎหมายบังคับทรัพย์สินของลูกหนี้เพื่อนำมาชำระหนี้ให้แก่เจ้าหนี้เหล่านั้น
ซึ่งอาจส่ง
ผลกระทบกับบริษัทในเรื่องของการนำทรัพย์สินของลูกหนี้นั้นมาฟ้องร้องคดีและบังคับขายทอดตลาดซึ่งต้องทำการเฉลี่ยทรัพย์กับเจ้าหนี้รายอื่นด้วย

จำนวนคู่แข่งขันโดยประมาณ

บริษัทรับโอนสินทรัพย์ด้อยคุณภาพจากธนาคารดีบีเอส ไทยทนุ จำกัด (มหาชน) ผ่านทางบริษัทเงินทุน
ธนชาติ จำกัด (มหาชน) กรณีนี้จึงไม่มีคู่แข่งขัน

ขนาดของบริษัทเมื่อเทียบกับคู่แข่งขัน

เนื่องจากบริษัทไม่มีคู่แข่งขันจึงไม่มีการเปรียบเทียบขนาดของบริษัทกับคู่แข่งขัน

สถานภาพและศักยภาพการแข่งขัน

เนื่องจากบริษัทได้รับโอนทรัพย์สินด้อยคุณภาพจากธนาคาร ดีบีเอส ไทยทนุ จำกัด (มหาชน) ดังนั้น
บริษัทจึงไม่เน้นที่ศักยภาพในการแข่งขัน แต่จะเน้นเรื่องการแก้ปัญหาหนี้ค้างชำระ
โดยพิจารณาถึงสถานะการเงินของลูกหนี้ว่า ควรจะปรับปรุงโครงสร้างหนี้
หรือรับโอนทรัพย์สินเพื่อชำระหนี้
โดยคำนึงถึงความเป็นไปได้ในการคงอยู่และดำเนินกิจการต่อไปของลูกหนี้ ความสุจริต ความร่วมมือ
และความสามารถในการชำระคืนหนี้ของ ลูกหนี้ประกอบกัน
เพื่อทำให้สินทรัพย์ด้อยคุณภาพที่ไม่ก่อให้เกิดรายได้หมดสิ้นลงหรือลดเหลือน้อยที่สุด

3.5.1.3 การจัดหาผลิตภัณฑ์และบริการ

บริษัทมีเงินทุนในการดำเนินกิจการจากเงินลงทุนและเงินให้กู้ยืมจากบริษัทเงินทุน ธนชาติ จำกัด
(มหาชน) และบริษัท เอ็มบีเค จำกัด (มหาชน) (เดิมชื่อ บริษัท เอ็มบีเคพร็อพเพอร์ตี้ส์ แอนด์
ดีเวลล็อปเมนท์ จำกัด (มหาชน)) ดังนี้

เงินกู้ยืม

1. วงเงินกู้ (Senior Debt) จากบริษัทเงินทุน ธนชาติ จำกัด (มหาชน) จำนวน
2,124,458,400 (สองพันหนึ่งร้อยยี่สิบสี่ล้านสี่แสนห้าหมื่นแปดพันสี่ร้อยบาทถ้วน)
ปรากฏรายละเอียดตามสัญญากู้เงินเลขที่ กม. 001-5-4300016 ลงวันที่ 11 กันยายน 2543,
สัญญาแก้ไขเพิ่มเติมสัญญาเงินกู้เลขที่ กม. 001-5-4300016 (ครั้งที่ 1) ลงวันที่ 18 ตุลาคม
2543, สัญญาแก้ไขเพิ่มเติมสัญญาเงินกู้เลขที่ กม. 001-5-4300016 (ครั้งที่ 2) ลงวันที่ 29
มกราคม 2544 และสัญญาแก้ไขเพิ่มเติมสัญญาเงินกู้เลขที่ กม. 001-5-4300016 (ครั้งที่ 3)
ลงวันที่ 26 กุมภาพันธ์ 2544

2. วงเงินกู้ลำดับรอง (Sub Debt) จากบริษัทเงินทุน ธนชาติ จำกัด (มหาชน) จำนวน
1,075,541,600 บาท (หนึ่งพันเจ็ดสิบห้าล้านห้าแสนสี่หมื่นหนึ่งพันหกร้อยบาทถ้วน)
ปรากฏรายละเอียดตามสัญญากู้เงินวงเงินลำดับรอง เลขที่ กม.001-5-4300032 ลงวันที่ 11
กันยายน 2543 และสัญญาแก้ไขเพิ่มเติมสัญญากู้เงินเลขที่ กม. 001-5-4300032 (ครั้งที่1)
ลงวันที่ 19 ตุลาคม 2543

3. วงเงินกู้ลำดับรอง (Sub Debt) จากบริษัท เอ็มบีเค จำกัด (มหาชน) (เดิมชื่อ บริษัท
เอ็มบีเคพร็อพเพอร์ตี้ส์ แอนด์ ดีเวลล็อปเมนท์ จำกัด (มหาชน)) จำนวน 213,458,400 บาท
(สองร้อยสิบสามล้าน สี่แสนห้าหมื่นแปดพันสี่ร้อยบาทถ้วน)
ปรากฏรายละเอียดตามสัญญากู้เงินวงเงินลำดับรอง เลขที่ กม. 001-5-4300032 ลงวันที่ 11
กันยายน 2543 และสัญญาแก้ไขเพิ่มเติมสัญญากู้เงินเลขที่ กม.001-5-4300032 (ครั้งที่1) ลงวันที่
19 ตุลาคม 2543

เงินลงทุน

1. เงินลงทุนจากบริษัทเงินทุน ธนชาติ จำกัด (มหาชน) จำนวน 377,276,800 บาท
(สามร้อยเจ็ดสิบเจ็ดล้านสองแสนเจ็ดหมื่นหกพันแปดร้อยบาทถ้วน)

2. เงินลงทุนจากบริษัท เอ็มบีเค จำกัด (มหาชน) (เดิมชื่อ บริษัท เอ็มบีเคพร็อพเพอร์ตี้ส์ แอนด์
ดีเวลล็อปเมนท์ จำกัด (มหาชน)) จำนวน 94,723,200 บาท
(เก้าสิบสี่ล้านเจ็ดแสนสองหมื่นสามพันสองร้อยบาทถ้วน)

3.5.2 บริษัทบริหารสินทรัพย์ เอ็น เอฟ เอส จำกัด

บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตาม
พระราชกำหนดบริษัทบริหารสินทรัพย์ พ.ศ. 2541 ตามใบทะเบียนบริษัทบริหารสินทรัพย์ ฉบับที่
001/2543 เมื่อวันที่ 22 มีนาคม 2543

3.5.2.1 ลักษณะผลิตภัณฑ์และบริการ

เช่นเดียวกับลักษณะผลิตภัณฑ์และบริการของบริษัทบริหารสินทรัพย์ แม๊กซ์ จำกัด

3.5.2.2 การตลาดและภาวะการแข่งขัน

(1) ลักษณะและนโยบายการตลาด

(ก) กลยุทธ์การแข่งขัน

บริษัทไม่มีกลยุทธ์การแข่งขัน
เนื่องจากบริษัทรับโอนสินทรัพย์ด้อยคุณภาพจากกลุ่มธนชาติโดยตรงเป็นหลัก
โดยสินทรัพย์ด้อยคุณภาพที่รับโอนมา ได้แก่

1. ลูกหนี้ด้อยคุณภาพ ประกอบด้วย

1.1 สินทรัพย์จัดชั้นสูญ

1.2 สินทรัพย์จัดชั้นสงสัยจะสูญ

1.3 สินทรัพย์จัดชั้นสงสัย

1.4 สินทรัพย์จัดชั้นต่ำกว่ามาตรฐาน

2. ทรัพย์สินรอการขายด้อยคุณภาพ ซึ่งสินทรัพย์ด้อยคุณภาพที่รับโอน
บริษัทจะนำมาบริหารหรือจัดการให้ได้รับชำระหนี้

(ข) กลุ่มลูกค้าเป้าหมาย

บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูงดังต่อไปนี้

1. ลูกหนี้ยังประกอบกิจการอยู่และมีศักยภาพพอที่จะชำระหนี้ได้

2. ลูกหนี้ที่มีหลักประกันคุ้มมูลหนี้มาก

3. ลูกหนี้ที่ถูกฟ้องร้องคดีและศาลมีคำพิพากษาแล้ว

(ค) การจำหน่ายและช่องทางการจำหน่าย แบ่งเป็น 2 กรณี ดังนี้

1. ลูกหนี้ด้อยคุณภาพ

1.1 วิเคราะห์และจัดแยกประเภทของลูกหนี้

1.2 บริษัทรับโอนสินทรัพย์ด้อยคุณภาพจากกลุ่มธนชาติเพื่อนำมาบริหารและติดตามหนี้ค้างชำระ
เพื่อให้ลูกหนี้อยู่ในฐานะที่จะสามารถชำระหนี้ได้ภายในระยะเวลาที่กำหนด
รวมถึงสามารถดำเนินกิจการเดิม หรือกิจการใหม่ได้ต่อไป
หรือสมควรที่จะจำหน่ายทรัพย์สินเพื่อนำมาชำระหนี้คืน

1.3 ลูกหนี้ที่ไม่มีความสามารถชำระคืนหนี้ หรือไม่สามารถแก้ไขหนี้ได้
จะดำเนินการตามขั้นตอนของกฎหมายเร็วที่สุด

2. ทรัพย์สินรอการขายด้อยคุณภาพ

บริษัทได้ว่าจ้างให้ บริษัท แปลน เอสเตท จำกัด เป็นผู้ดำเนินการบริหารทรัพย์สิน ทั้งหมดของบริษัท
โดยมีวิธีบริหารจัดการดังนี้

2.1 จัดหาพันธมิตร (Partner) ร่วมลงทุนและพัฒนาทรัพย์สิน

2.2 บริหารงานในรูปของกองทุนอสังหาริมทรัพย์ (Property fund)
โดยเลือกศึกษาเฉพาะทรัพย์สินที่มีสภาพคล่องทางการตลาดที่ดี

2.3 จัดกลุ่มทรัพย์สินเป็นทรัพย์สินเกรด A, B, หรือ C เพื่อช่วยให้ง่ายต่อการจัดการและการขาย

2.4 จัดทำ Package ของทรัพย์สินให้มี Value Added เพิ่มขึ้น โดยการประสาน
ร่วมมือกับกลุ่มบริษัทในเครือ ในรูปแบบของการประกันภัย การประกันชีวิต
หรือการให้สินเชื่อในอัตราดอกเบี้ยต่ำ เป็นต้น

2.5 เพิ่มช่องทางในการจัดจำหน่าย เช่น

-   ผ่านนายหน้าหรือตัวแทน

-   จัดหาและติดต่อกับบริษัทเอกชนที่ดำเนินการจัดประมูลขายหลักทรัพย์

-   การขายร่วม (Cross Selling)

-   อินเตอร์เน็ต (Internet)

2.6 ส่งเสริมการขาย โดยการจัดหาและเลือกสื่อที่มีประโยชน์ต่อการจำหน่าย รวมถึง
การเข้าถึงกลุ่มเป้าหมายให้ได้มากที่สุด

(2) ภาวะอุตสาหกรรมและการแข่งขัน

สภาพการแข่งขันในอุตสาหกรรม

เนื่องจากบริษัทได้รับโอนสินทรัพย์ด้อยคุณภาพจากสถาบันการเงิน โดยเฉพาะกลุ่มธนชาติ เป็นหลัก
ดังนั้น ภาวะการแข่งขันในทางการตลาดกับบริษัทบริหารสินทรัพย์รายอื่น
หรือสถาบันการเงินหรือกองทุน อื่น ๆ จึงไม่มี

จำนวนคู่แข่งขันโดยประมาณ

บริษัทรับโอนสินทรัพย์ด้อยคุณภาพจากกลุ่มธนชาติโดยตรง กรณีนี้จึงไม่มีคู่แข่งขัน

ขนาดของบริษัทเมื่อเทียบกับคู่แข่งขัน

เนื่องจากบริษัทไม่มีคู่แข่งขัน จึงไม่มีการเปรียบเทียบขนาดของบริษัทกับคู่แข่งขัน

สถานภาพและศักยภาพการแข่งขัน

บริษัทรับโอนสินทรัพย์ด้อยคุณภาพจากกลุ่มธนชาติเป็นหลัก ดังนั้นบริษัทจึงไม่เน้นที่ศักยภาพ
ในการแข่งขัน แต่จะเน้นเรื่องการแก้ปัญหาหนี้ค้างชำระ
โดยพิจารณาถึงสถานะทางการเงินของลูกหนี้ว่าสมควรจะ
ปรับปรุงโครงสร้างหนี้หรือควรจำหน่ายทรัพย์สินเพื่อชำระหนี้
ทั้งนี้โดยคำนึงถึงความเป็นไปได้ในการดำเนินกิจการต่อไปของลูกหนี้ ความสุจริต ความร่วมมือ
และความสามารถในการชำระคืนหนี้ของลูกหนี้ประกอบกัน
เพื่อทำให้สินทรัพย์ด้อยคุณภาพที่ไม่ก่อให้เกิดรายได้หมดสิ้นลงหรือลดเหลือน้อยที่สุด

3.5.1.3 การจัดหาผลิตภัณฑ์และบริการ

แหล่งที่มาของเงินทุน

1. บริษัทมีทุนจดทะเบียนทั้งสิ้น 1,000,000,000 บาท (หนึ่งพันล้านบาทถ้วน) ซึ่งเรียกชำระ
ค่าหุ้นแล้ว โดยมีโครงสร้างผู้ถือหุ้น ณ วันที่ 31 ธันวาคม 2546 ดังนี้

ชื่อผู้ถือหุ้น จำนวนหุ้น สัดส่วนการถือหุ้น (ร้อยละ)

-   บริษัทเงินทุน ธนชาติ จำกัด (มหาชน) 99,999,993 99.99

-   ผู้ถือหุ้นรายย่อย 7 0.01

2. ณ วันที่ 31 ธันวาคม 2546 บริษัทมีวงเงินกู้จากบริษัทเงินทุน ธนชาติ จำกัด (มหาชน)
เป็นจำนวนเงิน 15,000,000,000 บาท (หนึ่งหมื่นห้าพันล้านบาทถ้วน)
โดยเบิกใช้เงินกู้แล้วจำนวน 14,824,183,408.78
(หนึ่งหมื่นสี่พันแปดร้อยยี่สิบสี่ล้านหนึ่งแสนแปดหมื่นสามพันสี่ร้อยแปดบาทเจ็ดสิบแปดสตางค์)
และมีวงเงินกู้จากธนาคารธนชาต จำกัด (มหาชน) เป็นจำนวน 3,500,000,000 บาท
(สามพันห้าร้อยล้านบาทถ้วน) โดยเบิกใช้แล้วเต็มจำนวน 3,500,000,000.00 บาท
(สามพันห้าร้อยล้านบาทถ้วน) โดยในเดือนธันวาคม 2546 ได้คืนเงินกู้จำนวน 500,000,000.00
บาท (ห้าร้อยล้านบาทถ้วน) คงเหลือเงินกู้จำนวน 3,000,000,000.00 บาท
(สามพันล้านบาทถ้วน)

[1] * ไม่รวมถึงกองทุนรวมเพื่อแก้ไขปัญหาสถาบันการเงิน
กองทุนรวมอสังหาริมทรัพย์และสิทธิเรียกร้อง และ กองทุนรวมสำหรับผู้ลงทุนต่างประเทศ
(Excluded Resolving Financial Institution Problem Funds and Country
Funds)